Analisis Teknikal GBP/JPY – Timeframe H1 – 4/10/2018

Sinopsis pergerakan harga bagi pasangan matawang GBP/JPY pada dagangan semalam berdasarkan indicator Moshed Magic Line, dilihat pada permulaan sesi pasaran Asia harga didagangkan lebih rendah dari paras Magic Pivot semalam sebelum harga terus membuat kenaikan melepasi paras tersebut dan kembali ke paras Magic Pivot semula. Bersambung ke sesi pasaran New York, harga membuat lonjakan sekali lagi sehingga ke paras resistance MagicR1 sebelum menutup harga lebih rendah semula.
Pada sesi pasaran Asia hari ini, harga membuat penurunan sehingga ke paras lebih rendah dari Magic Pivot 147.995 hari ini namun kembali membuat lonjakan pada sesi pasaran Eropah melepasi paras tersebut di mana harga semasa berada pada paras 148.260 setakat jam 4.02 petang. Jika harga meneruskan lonjakan ke paras lebih tinggi, jangkaan awal harga akan menuju ke paras resistance 147.730 sebelum harga menguji paras major resistance yang dilihat pada zon harga sekitar 149.000. Kenaikan yang dibuat seterusnya menjangkakan harga mencapai paras ketinggian di resistance 149.318 (MagicR2) sebelum harga sekali lagi perlu menguji paras major resistance yang gagal ditembusi harga sebelum ini iaitu pada 149.600. Jika harga berjaya breakout paras ini, harga bakal membuat Higher High yang baru dan mencapai paras ketinggian sehingga 150.053 (MagicR3).
 Sebaliknya, jika harga membuat penurunan, paras awal yang dijangka dituju harga adalah pada support 147.407 (MagicS1) sebelum harga perlu menguji paras RBS (resistance become support) di 147.000. Jika harga berjaya breakout paras tersebut, harga dijangka membuat penurunan melepasi paras support 146.672 (MagicS2). Paras support yang lebih rendah dilihat berada pada paras 146.084 (MagicS3) jika penurunan harga masih diteruskan.
Pantau kandungan rundingan Brexit yang melibatkan tawaran dan cadangan oleh Perdana Menteri Theresa May dan Kesatuan Eropah yang bakal memberi kesan terhadap GBP khususnya pada chart GBP/JPY. Beri tumpuan terhadap paras-paras penting pada indicator Moshed Magic Line untuk rujukan tambahan dalam analisis teknikal anda.

Paras support: 147.407, 146.672, 146.084.
Paras resistance: 148.730, 149.318, 150.053.


Risiko Kerajaan Baru New Zealand, NZD/USD Rekod Kejatuhan Terbesar

Dolar New Zealand merekod kejatuhan terbanyak hari ini sejak lima bulan lalu apabila pembangkang Parti Buruh mendapat sokongan daripada First Party pimpinan Winston Peters untuk membentuk kerajaan baru. Hal ini sekaligus menimbulkan persoalan tentang ketidaktentuan halatuju bank pusat dan polisi imigrasi.
Kiwi merekod kejatuhan sehingga 130 pip berbanding US dolar setakat pukul 3 petang apabila First Party menyertai Parti Buruh.
Para pelabur bimbang dengan ekonomi yang perlahan di bawah pentadbiran kerajaan baru yang mahu menambah perbelanjaan sosial dan mahu bank pusat (RBNZ) menambah satu lagi mandat iaitu gunatenaga-penuh (full-employment). Kerajaan baru juga dilihat mahu mengurangkan imigrasi yang akan memberi risiko kepada kekurangan tenaga buruh mahir yang akan memperlahankan pertumbuhan. Hal ini dinyatakan sendiri oleh penganalisis ekonomi di Standard Chartered.
 “Pasaran menjual dolar New Zealand disebabkan risiko kerajaan baru, yang akan mengubah mandat bank pusat daripada hanya fokus kepada kestabilan inflasi,” kata Mansoor, ketua strategi matawang di Natwest Markets Singapura.
Pada mulanya Parti Nasional dijangka mendapat kemenangan mudah, tetapi berubah kepada persaingan sengit sejak Jacinda Ardern menjadi ketua Parti Buruh pada Ogos. Ardern bakal perdana menteri New Zealand sebelum ini berjanji untuk menghalang pembelian hartanah oleh orang asing.
Perubahan polisi akan “melemahkan Kiwi,” kata strategist matawang di Nomura Singapura.
Dengan sokongan Fisrt Party kepada Buruh-Green Party, kerajaan baru ketika ini menguasai 63 kerusi daripada 120 kerusi parlimen. Terdapat juga potensi untuk Aussie dolar menguji paras tertinggi dua tahun lalu berbanding Kiwi, kata Mansoor.


Trader Matawang Euro Beri Tumpuan Kepada Dua Undian di Eropah!

Matawang Euro dijangka merekodkan kejatuhan lagi pada minggu ini yang mungkin menjadi kejatuhan kedua terbesar sejak empat bulan yang lalu. Antara sebab kejatuhan kepada matawang Euro minggu ini adalah ‘peristiwa berisiko’ yang dihadapi oleh Zon Eropah pada minggu depan yang termasuk pilihanraya Itali.
Tarikh 4 Mac akan menjadi perhatian pasaran secara keseluruhan dengan dua peristiwa penting yang berlaku di Eropah. Itali akan mengadakan pilihanraya umum pada tarikh tersebut dan parti SPD di Jerman akan memuktamadkan sama ada akan menyertai parti CDU pimpinan Angela Merkel untuk membentuk kerajaan campuran atau tidak. Kedua-dua peristiwa ini berpotensi mencetuskan pergerakan volatility (turun-naik) yang tinggi kepada pasaran forex.
 Kita semua maklum bahawa ada banyak perkara yang menyebabkan pergerakan matawang termasuk polisi monetari, politik, komen dari bank pusat, data ekonomi dan lain-lain.
Untuk matawang Euro, pasaran bukan sahaja menumpukan kepada peristiwa 4 Mac, tetapi juga kepada polisi monetari ECB. European Central Bank (ECB) iaitu bank pusat Zon-Eropah juga telah mengeluarkan minit mesyuaratnya pada Khamis yang menunjukkan beberapa ahli ECB agak bimbang dengan pengukuhan matawang Euro sebelum ini terutama sekali apabila EUR/USD mencapai paras harga 1.2500.
Dengan keadaan semasa pasaran yang agak berhati-hati dengan peritiwa 4 Mac, matawang Euro memerlukan pemangkin terbaru untuk menyokong semula kenaikan matawang tersebut terutamanya pair EUR/USD.


EUR/USD Pamer Kenaikan 70 Pips Sebelum Turun Semula Lebih Rendah

Bacaan data bagi jangkaan inflasi tahunan di zon Eropah yang diterbitkan pada sesi Eropah mencatatkan angka yang meningkat berbanding jangkaan penurunan.
Namun, matawang Euro kekal bergerak lemah tidak memberi reaksi yang positif terhadap terbitan data tersebut dengan pergerakan menurun harga di carta pasangan matawang EUR/USD.
Sentimen pasaran yang kekal berisiko disebabkan kebimbangan penularan wabak Coronavirus, terus memberi kelebihan buat dagangan US dolar sebagai matawang safe-haven.
Dengan jangkaan data keyakinan pengguna US yang akan diterbitkan pada sesi New York dengan angka yang positif, meningkatkan lagi jangkaan untuk US dolar kekal bergerak kukuh.
Namun, pelabur harus berwaspada menjelang laporan data pekerjaan NFP pada Khamis ini.
Harga pada carta EUR/USD pamerkan kenaikan pada dagangan awal minggu sehingga mencapai paras ketinggian 1.12880 sebelum penurunan harga kembali berlaku pada sesi New York semalam.
Bersambung pada dagangan hari ini, harga telah bergerak lebih rendah melepasi paras sokongan Moving Average 50 (MA50) pada rangka masa 1 jam pergerakan harga.
 Penurunan pada sesi Eropah melihatkan harga menuju paras 1.12000 untuk menguji zon support tersebut. Zon tersebut diuji beberapa kali pada minggu lalu namun gagal ditembusi.
Jika harga berjaya tembus zon support tersebut, penurunan lebih rendah dijangkakan sehingga mencecah ke paras 1.11000.
Namun jika harga membuat kenaikan semula, zon SBR (support become resistance) 1.12500, akan menjadi tumpuan sebelum harga menuju paras 1.13000.
Kenaikan seterusnya bakal menguji pula zon SBR 1.13500 sebelum menuju zon resistance pada 1.14000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pound Melonjak Berikutan Ahli Parlimen Dijangka Menolak Pengunduran UK Dari EU Tanpa Perjanjian

Pasaran hari ini bermula dengan sentimen yang kurang baik terutamanya pada sesi dagangan Asia yang gagal mengekalkan prestasi baik sebelum ini apabila para pelabur kembali bimbang terhadap perkembangan ekonomi global serta ketidaktentuan dalam krisis Brexit.
Kalendar ekonomi hari ini, indeks harga pengeluar di Jepun menaik 0.8% pada Februari 2019, meningkat daripada 0.6% sebelum ini dan mengatasi jangkaan pasaran untuk kenaikan sebanyak 0.7%. Dengan data domestik yang meningkat serta sentimen pasaran yang melemah, Yen didagangkan baik hari ini.
 Sementara itu, Aussie antara matawang yang merosot dalam sentimen pasaran semasa dan indeks sentimen pengguna di Australia dilaporkan meleset sebanyak 4.8% untuk bulan Mac daripada 4.3% kenaikan pada bulan sebelumnya. Ini merupakan bacaan yang terendah sejak September 2017 ekoran kelembapan ekonomi domestik khususnya di pasaran perumahan.
Dalam perkembangan di zon Eropah, data pengeluaran industri ukuran tahun-ke-tahun jatuh sebanyak -1.1% pada Januari 2019 namun ianya meningkat daripada kejatuhan sebelum ini iaitu -4.2%.
Menyentuh berkenaan perkembangan Brexit, Parlimen UK telah menolak usul Brexit Kerajaan Theresa May dengan undian 242-391 semalam dan hari ini ahli parlimen bakal mengundi sama ada Britain akan meninggalkan Kesatuan Eropah dengan perjanjian (soft-Brexit) atau tiada perjanjian (hard-Brexit). Setakat ini, pasaran menjangkakan ahli Parlimen bakal memilih untuk soft-Brexit dimana hal ini bakal memberi kelebihan kepada Pound Sterling.


Analisis teknikal EUR/GBP – Timeframe H4 – 8/5/2018

EUR/GBP kini berpotensi untuk mulai bullish sekiranya ia tidak breakout Key Support 0.8770 secara teknikalnya. Jika bullish, target terhampir yang berpotensi dicapai adalah ke sekitar harga Key Resistance 0.8835 dan target seterusnya pula adalah 0.8880.
 Pergerakan wave yang berpotensi untuk bullish(HL,HH,HL,HH) ketika ini akan dianggap gagal jika breakout Key Support dan jika breakout, ia akan mulai meneruskan penurunan semula ke sekitar harga support terhampir.
Oleh itu, selagi EUR/GBP tidak breakout Key Support harian ini 0.8770/60 ia masih berpotensi untuk bullish setakat ini. Jika berlaku sebaliknya, EUR/GBP berkemungkinan akan bearish semula.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data US Durable Goods Naik 0.7% Pada Mac

Tempahan ‘durable goods‘ teras (core-durable goods) pada Mac naik 0.7% berbanding jangkaan pasaran yang lebih tinggi iaitu kenaikan 1.3% pada tempoh tersebut. Kenaikan kali ini adalah rendah dari bacaan yang dicatatkan pada bulan sebelum itu dengan kenaikan 2.3% yang telah dikaji semula.
Manakala dalam data yang lebih penting iaitu tempahan core-durable goods yang tidak termasuk barangan seperti pengangkutan merosot 0.2% pada tempoh sama berbanding jangkaan kenaikan sebanyak 0.4%. Kemerosotan ini begitu rendah berbanding data sebelum ini yang merekod kenaikan 0.7%.
Tempahan barang modal yang TIDAK termasuk pesawat naik sebanyak 0.2% dengan kenaikan tahuna kali ini berjumlah 2.1% yang sedikit di bawah jangkaan pasaran.
Penghantaran juga naik 0.2% pada Mac dan merupakan kenaikan ke empat dalam masa lima bulan terakhir setakat ini.
 Tempahan yang belum dipenuhi atau belum dihantar kepada pembeli meningkat 0.2% berbanding kenaikan 0.1% yang direkod pada Februari.
The Fed sebelum ini dilihat sedikit lebih yakin dengan trend pelaburan dalam mesyuarat FOMC pada Mac walaupun masih tiada bukti tentang kenaikan perbelanjaan modal yang signifikan meskipun keyakinan dalam perniagaan semakin meningkat.
Data secara keseluruhan seakan memberi kesan yang minima kepada polisi monetari The Fed dalam jangka pendek.
Sejurus data ini dikeluarkan US dolar dilihat menguat tetapi belum cukup untuk memberi lonjakan yang lebih kukuh yang boleh dilihat pada pasangan matawang Usd/Jpy.


Minit FOMC – Fed Bimbang Kadar Faedah Rendah Akan Jejaskan Ketidakseimbangan Sektor Kewangan

Penerbitan minit mesyuarat FOMC pada hujung minggu memperlihatkan Federal Reserve Amerika Syarikat (Fed) telah bersepakat untuk menetapkan kadar faedah tidak berubah dan mengekalkannya buat sementara waktu.
Bagaimanapun, terdapat kebimbangan di kalangan ahli Fed terhadap kadar yang rendah untuk tempoh yang lama boleh memburukkan lagi ketidakseimbangan dalam sektor kewangan.
Berdasarkan minit mesyuarat tersebut, penggubal dasar Fed dilihat telah berbincang mengenai bagaimana mengekalkan dasar monetari semasa boleh membantu untuk menstabilkan ekonomi daripada perkembangan global yang telah menjejaskan aktiviti ekonomi dan membawa inflasi ke sasaran 2%.
Ahli Fed menganggap pendirian dasar monetari adalah bersesuaian dengan situasi semasa, tetapi ketidakpastian berterusan mengenai perdagangan AS-China, kemungkinan no-deal Brexit dan kelemahan dalam pertumbuhan ekonomi global, terus menimbulkan risiko kepada prospek ekonomi AS.
 Kebanyakan ahli Fed sebelum ini melihat risiko terhadap prospek ekonomi adalah cenderung kepada penurunan, bagaimanapun ia kini dilihat semakin berkurangan sejak beberapa bulan kebelakangan ini.
Sementara itu, ia juga turut menunjukkan para penggubal dasar sedang bersedia untuk membincangkan mengenai perubahan cara bank pusat menguruskan kecairan dalam pasaran kewangan termasuk kemudahan pembelian semula (repurchase/repo) pada mesyuarat akan datang.
Selain daripada isu perang dagang dengan China, Fed juga akan meneliti risiko tambahan daripada isu geopolitik termasuk protes di Hong Kong, Brexit dan ketegangan di Timur Tengah.
Charles Evans, Presiden Fed Chicago menyatakan keyakinan beliau terhadap ekonomi AS adalah berdaya tahan untuk menghadapi situasi membabitkan ketegangan AS dan Iran yang kini telah menjadi kebimbangan buat pasaran. Ahli Fed juga dikatakan akan terus memantau perkembangan dalam ketegangan antara Iran dan Amerika Syarikat.


Pelabur Ragui Kenaikan GBP/USD Selepas Lonjakan Awal Minggu

Walaupun dijangka untuk bergerak lemah, namun Pound Sterling berjaya pamerkan peningkatan pada dagangan awal minggu berbanding US dolar pada sesi Eropah semalam.
Dapat diperhatikan lonjakan harga pada carta pasangan mata wang GBP/USD di sesi Eropah semalam sekitar 90 pips ke paras ketinggian sekitar 1.38450.
Namun harga menjunam semula pada sesi New York di bawah paras 1.38000 untuk menutup dagangan di sekitar paras 1.37600.
Penganalisis masih menjangkakan untuk penurunan harga pada carta GBP/USD minggu ini sementara US dolar juga kekal didagangkan kukuh disokong oleh beberapa faktor seperti lonjakan hasil bon AS dan juga sentimen pasaran risk-off.
Turut menambah tekanan buat Pound apabila ahli jawatankuasa mesyuarat Bank of England (BOE), Gertjan Vlieghe menyampaikan kenyataan yang bernada dovish untuk polisi monetari. Beliau menyatakan berkemungkinan tiada perubahan ketara pada polisi dalam masa terdekat.
Penurunan semula harga pada carta GBP/USD di bawah paras 1.38000 kembali menguatkan jangkaan penganalisis sebelum ini untuk penurunan lebih rendah harga.
 Sasaran awal penurunan harga akan ke paras 1.37000-1.37800 yang menjadi zon support bagi dagangan Mac.
Penurunan lebih rendah bakal mencatatkan paras terendah terbaru 8 minggu berkemungkinan menuju ke paras sekitar 1.36000.
Sekiranya kenaikan harga berlaku, zon SBR (support become resistance) 1.38000 akan kembali diuji semula. Kenaikan melepasi zon tersebut akan memberi isyarat untuk perubahan trend bullish.
Seterusnya, kenaikan lebih tinggi yang diteruskan akan kembali menjangkakan harga untuk menuju ke zon rintangan 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangkaan Kadar Faedah Negatif Oleh RBNZ Dorong Penurunan Pada Carta NZD/USD

Sentimen pasaran yang dilihat semakin positif telah memberi kesan penyusutan terhadap dagangan US dolar sementara matawang komoditi mula mempamerkan pengukuhan pada dagangan awal minggu.
Namun, berbeza pada matawang dolar New Zealand yang dilihat menyusut pada dagangan sesi Asia hari ini.
Ini adalah berikutan jangkaan bank pusat Reserve Bank of New Zealand (RBNZ) bakal menurunkan kadar faedah sehingga ke paras negatif telah memberi kesan terhadap dagangan Kiwi.
RBNZ sebelum ini telah menurunkan kadar faedah sehingga ke paras terendah 0.25% dan menyatakan bahawa akan mengekalkan kadar faedah yang rendah untuk tempoh 1 tahun.
Pada carta harga pasangan matawang NZD/USD, harga telah mempamerkan kenaikan pada dagangan semalam dengan kenaikan harian sekitar 70 pips mencecah paras ketinggian pada 0.6070.
Namun harga telah menunjukkan penurunan semula pada sesi Asia pagi ini sehingga ke paras 0.6000 selepas turun lebih rendah di bawah paras sokongan Moving Average 50 (MA50) memberikan isyarat awal perubahan kepada trend bearish.
 Penurunan lebih rendah dijangka akan menuju semula ke zon support sekitar paras 0.5930 yang telah diuji sepanjang April namun masih gagal menembusinya.
Penurunan lebih rendah dari paras tersebut akan mencatatkan paras terendah terbaru 4 minggu pada carta harga NZD/USD.
Namun jika harga kembali membuat kenaikan semula, paras ketinggian 0.6700 yang berada pada zon SBR (support become resistance) akan diuji kembali sebelum meneruskan kenaikan lebih tinggi.
Kenaikan seterusnya dilihat akan menuju ke paras resistance harga pada ketinggian 0.61300.
Lihat gambar carta pasangan matawang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Awal Sesi Asia Hari Selasa

Matawang US dollar bergerak lebih tinggi berbanding matawang utama yang lain pada Selasa selepas Amerika Syarikat mengumumkan tariff pusingan kedua kepada import dari China. Perkembangan terbaru ini sekaligus telah menambah kebimbangan pasaran dalam isu perang-dagang sekaligus meningkatkan permintaan terhadap aset safe-haven.
Presiden Trump berkata pada Isnin bahawa dia akan mengenakan 10 peratus tariff baru terhadap $200 billion produk import dari China.
Trump berkata, jika China bertindak balas terhadap tindakan itu, “kami akan secepat mungkin menjalankan fasa ketiga, yang mana akan mengenakan tariff tambahan kepada China berjumlah $267 billion.”
 Indeks US dollar yang mengukur kekuatan matawang greenback berbanding enam matawang yang lain meningkat 0.08% setakat pada pukul 10 pagi hari Selasa.
Major pair seperti EUR/USD setakat ini tidak banyak berubah dengan hanya naik 0.01%, di mana GBP/USD didagang 0.01% lebih rendah. USD/JPY pula meningkat sebanyak 0.02%, dengan USD/CAD juga meningkat 0.06%. USD/CHF membuat penurunan 0.01%. Pair AUD/USD dan NZD/USD masing-masing membuat penurunan 0.14% dan 0.02% setakat ini.
“Pasaran memberi reaksi kepada tariff pusingan baru terhadap China ini dengan US dollar meningkat berbanding Euro, Sterling dan Aussie,” demikian kata Junichi Ishikawa strategist forex di IG Securities Tokyo.
“Tambahan lagi, matawang pasaran baru membangun (emerging market) juga tertekan sehingga mebambah kekuatan kepada US dollar. Pasaran kini menunggu bagaimana pula China akan memberi respon kepada perkara ini.”


Pelabur Berwaspada! Data Inflasi Kanada Bulan Julai Jadi Tumpuan

Kadar inflasi tahunan Kanada catat lonjakan pada bulan Julai setelah merosot pada bulan sebelumnya. Ini secara tidak langsung, bacaan harga pengguna telah meningkat empat bulan berturut-turut dan berada di atas julat sasaran Bank of Canada (BoC).
Indeks harga pengguna Kanada naik 3.7% berdasarkan perkiraan tahun ke tahun pada bulan Julai berdasarkan laporan statistik Kanada pada hari Rabu. Bacaan ini jauh mengatasi jangkaan pasaran yang sasarkan kenaikan 3.4% dan melonjak dari bulan sebelumnya iaitu 3.1%. Kenaikan bulan Julai menandakan kenaikan harga pengguna terbesar sejak Mei 2011.
Harga minyak gas dan kos barangan isi rumah menjadi pemacu utama yang mendorong kenaikan harga pengguna pada bulan Julai. Jika perkiraan tanpa mengambil kira harga petrol maka kadar inflasi Kanada ialah 2.8%.
 Sementara itu, inflasi teras pada bulan Julai adalah 2.47%, yang merupakan tahap tertinggi sejak Mac, 2009. Inflasi teras dimaksudkan untuk mengukur perubahan harga pada barang yang tidak termasuk barang yang tidak menentu seperti makanan dan tenaga.
Bank of Canada menetapkan sasaran dasar kadar faedah pada 2%. Para penggubal polisi Bank of Canada Tiff Macklem menyatakan penggubal dasar tidak boleh terlalu banyak bertindak balas terhadap kenaikan kadar inflasi semasa kerana faktor-faktor yang mendorong kenaikan harga kebanyakannya sementara.
Matawang US dolar menyusut sebanyak 0.10% berbanding matawang Kanada kepada paras 1.2617.


EUR/USD Melonjak Dahulu Sebelum Terjun Semula 100 Pips!

Semakin menghampiri acara tumpuan pada minggu ini iaitu mesyuarat polisi bank pusat Amerika Syarikat (AS) pada awal pagi Khamis esok, pergerakan harga semakin tak menentu dengan perubahan turun naik nilai US dolar pada Selasa semalam.
Pada sesi Asia bersambung ke Eropah, US dolar didagangkan lemah susulan sentimen pasaran yang sedikit diredakan dengan berita pelonggaran sekatan di China selepas ‘lockdown’ yang dilaporkan sebelum itu.
Namun, US dolar kembali mengukuh semula pada sesi New York semalam susulan terbitan data ekonomi AS yang baik dan menyokong raja mata wang itu.
Tinjauan sektor pembuatan di AS menunjukkan angka bacaan berada di paras pengembangan untuk bulan Oktober, sementara data pembukaan tawaran pekerjaan memaparkan angka yang meningkat lebih tinggi berbanding jangkaan untuk September lalu.

Menilai pergerakan harga pada carta pasangan mata wang EUR/USD, harga menunjukkan peningkatan di sesi Asia semalam dari paras sokongan pada 0.98800 sehingga menyentuh ketinggian pada paras 0.99500.
Menjadi tumpuan, selepas harga menguji paras rintangan tersebut, harga telah menjunam semula ke bawah paras 0.98800 ketika menyambung dagangan sehingga ke penghujung sesi New York.
 Peningkatan harga yang lemah dipamerkan pada dagangan yang bersambung di sesi Asia pagi ini, namun kekal bergerak di bawah halangan Moving Average 50 (MA50) untuk isyarat pergerakan bearish.
Sekiranya corak penurunan harga masih diteruskan, harga berkemungkinan boleh susut sehingga ke sekitar 0.98000 dengan jangkaan bakal ada reaksi menarik harga di sekitar tersebut.
Penurunan lebih rendah seterusnya dilihat akan ke zon support harga pada 0.97000 yang sebelum ini telah berjaya melantunkan semula harga.
Sementara, untuk jangkaan kenaikan harga pula, melonjak dari paras 0.98800 dan melepasi halangan MA50 akan menjadikan isyarat awal untuk pelabur menjangkakan perubahan trend.
Kenaikan harga sekali lagi akan menguji rintangan 0.99500 sebelum melanjutkan pendakian menuju paras pariti 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Brexit Menjadi Tumpuan, GBP/USD Kembali Menjunam 230 Pips Semula

Setelah menunjukkan lonjakan drastik harga pada dagangan sebelum ini, Pound Sterling kembali kehilangan momentum pengukuhan nilainya selepas Perdana Menteri Britain, Theresa May ditewaskan lagi dalam undian Parlimen semalam membuatkan dagangan GBP menjunam kembali dalam pasaran semasa.
Pada hari ini, para penggubal undang-undang akan mengundi sama ada Britain akan meninggalkan Kesatuan Eropah dengan perjanjian atau tiada perjanjian.
Kejatuhan nilai Sterling turut didorong oleh kenyataan oleh Peguan Negara Britain bahawa risiko undang-undang ke atas tahanan sempadan Brexit kekal tidak berubah walaupun diberi jaminan oleh Kesatuan Eropah.
 Penurunan harga pada chart pasangan matawang GBP/USD mencatatkan sekitar 230 pips pergerakan harga pada sehingga penghujung sesi pasaran Eropah.
Dagangan GBP sedikit tenang pada sesi pasaran Asia hari ini selepas pergerakan volatile harga ditunjukkan pada dagangan permulaan minggu. Pasaran akan terus menumpukan perhatian terhadap perkembangan Brexit yang semakin menghampiri tarikh akhir pengunduran Britain dari Kesatuan Eropah pada 29 Mac ini.
Matawang dolar USD pada dagangan semalam gagal mencuri peluang untuk meneruskan pengukuhan selepas data indeks harga pengguna dikeluarkan. Kadar inflasi mencapai jangkaan kenaikan 0.2% namun bacaan inflasi teras sebaliknya mencatatkan penurunan dari kadar 0.2% kepada 0.1% meleset daripada jangkaan kekal oleh pasaran di paras 0.2%.
Sesi pasaran Asia pagi ini melihatkan dagangan matawang komoditi dolar AUD yang lemah selepas data keyakinan pengguna tinjauan Westpac mencatatkan angka yang merosot. Kejatuhan pada angka bacaan tersebut adalah terbesar sejak penghujung 2017 yang lalu dengan kadar -4.8%.


Sentimen Terkini Pasaran Kewangan Pada Sesi Dagangan Asia

Matawang US dolar jatuh daripada paras tertinggi 11 bulan berbanding matawang utama apabila pelabur mengambil keuntungan dalam perdagangan sesi awal Asia pada hari Jumaat. Manakala matawang Sterling mula melonjak naik dari paras terendah7 bulan.
Indeks Pembuatan The Fed Philadelphia jatuh mendadak sehingga paras terendah 1 1/2 tahun dan mengakibatkan kebimbangan mengenai ekonomi terbesar dunia dan mendorong beberapa peniaga untuk mengutip keuntungan semasa pengukuhan dolar.
‘
Kata penganalisis, Indeks Philly Fed yang lemah menambahkan lagi kebimbangan bahawa perang perdagangan Presiden Trump akan mengakibatkan kesan buruk terhadap prospek ekonomi U.S. dan memburukkan sentimen pasaran.
Indeks Fed Philadelphia bagi aktiviti perniagaan Mid-Atlantic U.S. jatuh ke paras 19.9 pada bulan Jun daripada 34.4 pada bulan Mei, kejatuhan paling rendah sejak Januari 2014.
Selain itu hasil bon yang rendah dan pengukuhan US dolar turut menyumbang kepada kejatuhan US dolar.
 Indeks US dolar yang mengukur kekuatan greenback berbanding enam matawang utama jatuh 0.1 peratus kepada 94.792 pada hari Jumaat, selepas mencapai paras 95.533, paras tertinggi sejak Julai lalu.
Matawang Euro pulih daripada paras 11 bulan terendah. Namun pengukuhan matawang Euro terbatas kerana terdapat perbezaan The Fed US dan Bank Pusat EU.
Di samping itu, pelantikan kerajaan Itali pada hari Khamis telah kebimbangan mengenai suara anti-euro dalam ekonomi ketiga terbesar di zon euro itu.
Matawang Pound pula naik 0.7 peratus kepada $ 1.3270 semalaman, pulih dari kejatuhan tujuh bulan, selepas Ketua Ekonomi BOE, Andy Haldane suara menyertai minoriti pembuat dasar yang mendukung kenaikan kadar kenaikan kepada 0.75 peratus.


NFP Malam Ini, Selamat Ke Nak Trade?

Semakin menghampiri penerbitan data pekerjaan NFP Amerika Syarikat, pemain pasaran terus mengelakkan diri daripada meletakkan posisi besar sebagai tanda kewaspadaan kepada ‘bahaya’ yang akan tiba.
Pasaran sesi Eropah melihatkan US dolar bergerak mendatar selepas berundur daripada puncak tertinggi bulanannya pada sesi sebelum ini.
Ini disusuli oleh mata wang utama lain, di mana euro didagangkan berlegar di bawah paras harga 1.0600 berbanding greenback
Terbitan data NFP AS malam ini bakal menjadi penentu kepada pergerakan pasaran selanjutnya, khususnya raja mata wang USD.
NFP dijangka mencatat pertambahan lebih perlahan pada bulan Februari dengan kenaikan sebanyak 224,000 pekerjaan daripada 517,000 sebelumnya, manakala kadar pengangguran pula tidak berubah pada 3.4%.
 Menjejaki pergerakan mata wang lebih meluas, pound sedikit meningkat selepas mendapat sokongan daripada bacaan data keluaran dalam negara kasar (KDNK) UK yang lebih kukuh pada bulan Januari.
Di samping itu, yen melemah setelah Bank of Japan (BOJ) memutuskan untuk mengekalkan kadar faedahnya tidak berubah pada mesyuarat polisi terakhir yang dipengerusikan oleh Gabenor Haruhiko Kuroda.
Beralih kepada mata wang antipodean, dolar Aussie dan New Zealand terus berkeliaran di sekitar paras terendah 4 bulan berbanding US dolar di tengah-tengah ketiadaan pemangkin utama untuk merangsang kedua-dua mata wang itu.
Dolar Kanada pula kekal suram pada paras terlemah 5 bulan, ketika pelabur mengambil langkah berhati-hati menjelang keluaran data pekerjaan Kanada pada sesi New York.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Malas Baca Berita Ekonomi? FOMC? NFP? Anda Rugi, Inilah Penggerak Pasaran!

“Malam tadi FOMC, wow USD menjunam!”
“Esok pagi news USD, MC lah akaun aku wey!”
“Nanti Brexit, aku nak profit kaw kaw.”
“NFP nanti aku nak full margin, biar market tahu siapa aku.”
“Jerome Powell berucap, boom! 100 pip!.”
Dan pelbagai jenis dialog lagi yang anda akan/pernah ucap/dengar apabila berita/event besar menjelang. Hari-hari akan ada berita, dan kebanyakan daripada kita tahu untuk tengok kalendar berita di forexfactory.com, bloomberg.com dan website-website lain seumpamanya.
Berita yang dimaksudkan mestilah high-impact news/event. Ada berita, pergerakan pipsnya agak lambat, dan ada juga berita, yang tidak beri kesan yang besar kepada market.
Ada dalam kalangan kita, akan stay away daripada market kerana volatility market ketika itu sangat tinggi. Contohnya pergerakan GBP/USD semasa hari referendum 23/24 Jun lalu.
Ada dalam kalangan kita, berita/event besarlah yang ditunggu-tunggu kerana tahu profit yang boleh diperoleh ketika news sangat masyuk jika kena caranya secara teknikal mahupun fundamental.
Dan ada juga dalam kalangan kita, suka pasang pukat atas bawah semasa waktu sebegini, menggunakan teknik harapan mengharapkan profit bukan MC.
Sesiapa yang selalu baca artikel di INTRADAY.my ini akan perasan dan tahu untuk menjadi seorang forex trader yang kekal lama dalam industri ini, ia memerlukan masa dan komitmen kita untuk betul-betul memahami apa sebenarnya yang diperlukan dalam industri forex trading ini dan memahami mekanisme ekonomi sangat memainkan peranan penting.
Si A cakap analisa teknikal sudah mencukupi, manakala si B cakap analisa fundamental lagi penting.
Bagi kami, ada 4 elemen penting sebagai kompas dalam forex trading iaitu :

Analisa Teknikal
Analisa Fundamental
Psikologi/Emosi/Pengalaman
Money Management/Risk Management

Pernah terfikir tak siapakah yang menggerakkan market yang mempunyai transaksi trillion dollar sehari ni? Amerika Syarikat? Bank-bank besar? Siapa?
Yang menggerakkan market adalah makroekonomi. Alamak, kena belajar ekonomi pulak ke? Ya, sekurang-kurangnya kita kena tahu perkara paling asas iaitu makroekonomi.
Makroekonomi merupakan cabang ekonomi yang berkaitan dengan prestasi, struktur, dan tingkah-laku ekonomi oleh keseluruhan masyarakat, samaada negara, kawasan, atau keseluruhan dunia. Pendek kata, makroekonomi merujuk kepada GDP, trade balance, interest rate, inflation sesebuah negara.
Dan pengumuman kepada semua inilah yang kita semua panggil news. Berita-berita berkenaan ekonomi sesebuah negara inilah yang memainkan peranan penting dalam menggerakkan matawang mereka.
Sama seperti event-event besar yang melibatkan politik, geologi negara dan sebagainya. Contohnya isu Brexit, Team INTRADAY sebulan sebelum tarikh referendum lagi menceritakan tentang referendum ini, kesan sekiranya Britain keluar daripada EU,  dan GBP akan merudum jatuh.
Jadi ramai big player akan sell GBP dan samalah seperti kita jika keadaannya seperti itu. Dan perkara itu berlaku seperti yang anda sendiri boleh lihat. Betul tak? Samalah seperti kes Grexit dan Black Swan sebelum ini.
Sama juga seperti berita yang mengejut seperti gempa bumi, serangan pengganas dan sebagainya turut akan mempengaruhi keadaan market.
Ini semua berkait rapat dengan emosi manusia. Sama ada fear atau greed. Brexit berlaku, Richard Branson keluarkan kenyataan ramai pelabur tarik diri. Kenapa? Dijangka ekonomi UK lumpuh dan pelabur TAKUT akan kerugian yang bakal dialami dalam pelaburan mereka.
Semua saling berkaitan. Ekonomi negara lemah, matawang pun lemah. Contohnya baca berita EU menghadapi tekanan dengan banyak lagi negara akan keluar, kita dapat agak EURO akan melemah.
Tiap-tiap bulan, hari jumaat pertama, seperti kita tahu Amerika Syarikat akan keluarkan statistic pengangguran, NFP dan lain-lain.
Tiap hari rabu, akan dikeluarkan crude oil inventories.
Hampir tiap hari akan ada berita, sama ada pagi, petang, malam, atau awal pagi. Jadi, be alert dengan news ini, mix and match dengan analisa teknikal anda untuk maksimakan profit anda.
Jadi, pentingkah pengetahuan mengenai berita ekonomi? Penting sama sekali!
Kami di INTRADAY.my cuba sedaya upaya membantu trader-trader forex Malaysia untuk memahami berita-berita ekonomi dengan menyampaikan dalam Bahasa Melayu Mudah dan kebanyakan daripada berita-berita tersebut adalah daripada rujukan yang boleh dipercayai seperti Bloomberg, Reuters, Forex Factory dan banyak lagi jika ingin disenaraikan.
Jadi, sentiasa update dengan berita/event ekonomi untuk memaksimakan pengetahuan anda dalam industri yang melibatkan ekonomi global dan kami akan buat yang terbaik untuk anda.
Stay tuned!


Ke Mana Jangkaan Arah Pergerakan GBP/USD Menjelang Mesyuarat BOE?

Matawang Pound Britain gagal mengekalkan pengukuhan nilai berbanding US dolar pada dagangan sesi New York semalam berikutan pengukuhan semula US dolar susulan data jualan runcit US yang diterbitkan dengan angka yang lebih tinggi berbanding jangkaan peningkatan oleh pasaran.
Membuat pelabur berhati-hati terhadap dagangan Pound adalah menjelang keputusan mesyuarat polisi monetari Bank of England (BOE) pada Khamis berikutan terhadap jamgkaan untuk bank pusat menurunkan kadar faedah ke paras negatif.
Data inflasi UK untuk bulan Mei yang diterbitkan pada sesi Eropah hari ini menunjukkan bacaan yang menepati ramalan iaitu menurun 0.5% berbanding 0.8% bulan sebelumnya.
Kadar pengangguran pada data yang diterbitkan semalam pula melihatkan angka masih kekal pada 3.9% berbanding jangkaan meningkat sehingga 4.7%.
Pada dagangan Selasa di carta harga pasangan matawang GBP/USD, harga yang menguji paras ketinggian sekitar 1.26800 gagal melepasi kenaikan ke paras lebih tinggi sebelum harga ditekan semula lebih rendah berikutan pengukuhan US dolar pada sesi New York.
Penurunan harga hampir mencecah paras sekitar 1.25500 dan menutup dagangan sesi New York di sekitar paras tersebut.
Menyambung dagangan pada hari ini, harga telah bergerak di bawah paras halangan Moving Average 50 (MA50) pada rangka masa 1 jam pergerakan harga yang memberi isyarat awal trend bearish.
 Penurunan harga dijangka akan menuju paras 1.25000 dan menguji zon RBS (resistance become support) tersebut.
Penurunan lebih rendah dilihat akan menuju pula paras tumpuan pada sekitar 1.23600 yang juga merupakan zon RBS.
Namun jika kenaikan harga berlaku semula, harga akan kembali menguji paras resistance dagangan semalam pada 1.26800.
Kenaikan harga yang diteruskan bakal menuju zon resistance sekitar paras 1.28000 yang gagal ditembusi pada minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Tuntutan Pekerjaan Ini Beri Gambaran Lebih Luas Mengenai Pasaran Buruh!

Jumlah rakyat Amerika yang mengemukakan tuntutan baru untuk faedah pengangguran dilaporkan turun pada minggu lalu ketika pasaran buruh masih bergelut untuk mengekalkan momentum.
Tuntutan awal untuk faedah pengganguran negara A.S hanya catat kejatuhan sebanyak 26,000 kepada 360,000 jumlah tuntutan bagi minggu yang berakhir pada 10 Julai, berdasarkan data yang dikeluarkan oleh Jabatan Tenaga Kerja pada hari Khamis. Bacaan ini juga sesuai dengan jangkaan para pakar ekonomi.
Bacaan tututan sejak akhir-akhir ini berhadapan dengan cabaran untuk membuat penurunan lebih mendalam sejak turun di bawah 400,000 pada akhir Mei.
 Penamatan awal program dan insentif mingguan sebanyak $300, telah mendorong rakyat Amerika untuk kekal menganggur dan tinggal di rumah. Ekonomi A.S kini mengalami kekurangan pekerja dengan kira-kira 9.5 juta rakyat Amerika masih lagi menganggur.
Walaupun sekurang-kurangnya 160 juta rakyat Amerika diimunisasi sepenuhnya terhadap COVID-19, beberapa bahagian Amerika Syarikat dengan kadar vaksinasi rendah mengalami lonjakan jangkitan dari varian Delta Covid-19. Hal ini secara tidak langsung dapat memperlambat pemulihan.
Tuntutan telah menurun dari rekod 6,149 juta pada awal April 2020. Namun, tuntutan tersebut tetap berada di atas julat 200,000-250,000 yang dilihat selaras dengan pasaran buruh yang sihat.


EUR/USD Papar Corak Kenaikan Harga Semula Minggu Ini

US dolar dilihat gagal mengekalkan corak pengukuhan nilai di awal dagangan minggu ini seperti yang dipamerkan pada minggu lalu selepas ucapan Pengerusi Federal Reserve (Fed), Jerome Powell menjadi tumpuan.
Powell kembali memberi isyarat pelonggaran polisi dengan menyatakan kadar faedah tidak akan dinaikkan sehingga pasaran buruh dan inflasi berada dalam keadaan yang stabil.
Situasi tersebut telah memudarkan sentimen pengukuhan US dolar sebelum ini yang melihat petunjuk bagi pengetatan dasar monetari oleh Fed.

Kembali memberi ruang untuk mata wang utama lain dalam pasaran untuk meningkat berbanding US dolar, mata wang Euro antara yang mempamerkan corak kenaikan harga di awal minggu.
Pada carta pasangan mata wang EUR/USD, harga menunjukkan kenaikan walaupun bergerak pada kadar yang perlahan sementara pelabur nantikan data ekonomi tumpuan bagi sektor pembuatan dan perkhidmatan di Eropah pada sesi Eropah, dan di Amerika Syarikat (AS) pada sesi New York sebentar lagi.
Harga yang telah meningkat di atas paras 1.19000 meneruskan kenaikan semalam mencapai paras ketinggian sekitar 1.19500 pada sesi New York dan pergerakan harga mendatar bersambung ke sesi Asia pagi ini.
 Dengan corak kenaikan yang ditampilkan, harga berkemungkinan akan membuat kenaikan untuk menguji paras rintangan pada 1.20000.
Jika kenaikan lebih tinggi berjaya diteruskan melepasi paras tersebut, harga akan menuju pula ke zon SBR (support become resistance) 1.20600-1.20900.
Sementara jika penurunan harga kembali berlaku, zon harga 1.19000 akan dinilai sama ada mampu menyokong kenaikan harga semula atau harga tembus ke paras lebih rendah.
Penurunan lebih rendah dijangka untuk menguji zon support pada 1.18000 untuk harga terus menyambung trend bearish minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Terus Menjalar Ke Paras 1.21000 Semula

Menyambung dagangan di sesi Asia pada Selasa, US dolar dilihat telah merosot ke paras terendah terendah 1 minggu setelah pelabur semakin meragui pemulihan ekonomi di Amerika Syarikat (AS) susulan sentimen sektor pekerjaan yang lemah pada laporan NFP.
Namun, ramai penganalisis pasaran berpandangan pelaksanaan pakej rangsangan besar-besaran di AS serta polisi lebih longgar oleh Federal Reserve (Fed) sebenarnya lebih mendorong kesan yang lemah buat US dolar untuk jangka masa panjang.
Pergerakan harga pada carta pasangan mata wang EUR/USD mula menunjukkan corak kenaikan harga semula susulan situasi penyusutan US dolar.
Selain itu juga, mata wang Euro turut mendapat rentak pengukuhan semula dalam pasaran. Suruhanjaya Perdagangan EU Valdis Dombrovskis menyatakan bahawa ekonomi Eropah dijangka akan meningkat pada suku tahun kedua dengan langkah vaksinasi yang lebih meluas.
Dapat dilihat kenaikan harga pada penghujung minggu lalu diteruskan pada awal minggu ini selepas harga berjaya melepasi semula paras 1.20000.
Trend bullish harga dinilai pada carta EUR/USD selepas harga bergerak di atas paras sokongan Moving Average 50 (MA50) pada rangka masa 1 jam dengan paras rintangan 1.20550 diuji pada awal minggu ini.
 Bersambung pada dagangan sesi Asia pagi ini (Selasa), harga bergerak di atas paras 1.20550 menuju ke paras 1.21000. Melepasi zon SBR (support become resistance) itu akan mendorong kenaikan lebih tinggi harga.
Sasaran kenaikan harga seterusnya adalah pada zon harga 1.21800 yang menjadi tumpuan sepanjang dagangan bulan Januari.
Pelabur tetap perlu berwaspada jika harga kembali membuat penurunan semula jika zon SBR gagal ditembusi.
Penurunan harga akan kembali menguji semula paras sokongan pada 1.20000 dan juga paras terendah yang dicecah minggu lalu sekitar 1.19500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Semasa Dan Faktor Penggerak US Dolar Setakat Ini

Indeks US dolar masih berada di paras terendah 13 bulan hari ini, tetapi telah bergerak perlahan berikutan data-data ekonomi US minggu ini tidak banyak membantu sentimen positif terhadap US dolar setakat ini.
Apabila melihat data pembuatan dan perkhidmatan US pada Isnin oleh Markit yang di luar jangkaan dengan bacaan lebih daripada ramalan, sekali gus meningkatkan sedikit hasil 10-tahun Perbendaharaan US di samping dapat menyokong kekuatan greenback.
The Fed di jangka akan mengekalkan kadar faedahnya minggu ini, jadi tumpuan para pelabur adalah mencari isyarat baru sekiranya terdapat perubahan kepada perancangan kenaikan kadar faedah tahun ini. Di samping itu, penelitian turut di berikan terhadap pelan yang akan di ambil oleh bank pusat untuk mengawal penyata imbangan.
 Shinichiro Kadota, pegawai kanan Strategi FX Barclays di Tokyo berkata, dollar di lihat tidak akan meningkat dalam tempoh terdekat ini berikutan kebimbangan terhadap politik US.
Jared Kushner, menantu dan juga penasihat kanan Trump, menjelaskan kepada pegawai penyiasat senat semalam bahawa beliau pernah bertemu dengan pegawai Rusia sebanyak empat kali namun pertemuan tersebut tidak memberi sebarang pengaruh terhadap Pilihanraya US 2016.
Selain daripada isu politik US, kadar inflasi yang tidak mencapai sasaran turut menjadi punca kepada kelemahan dollar bulan ini.
Penganalisa pasaran juga menyatakan, siasatan terhadap kempen Presiden Trump merupakan salah satu faktor yang melambatkan agenda Trump dalam pemotongan cukai dan peningkatan perpebelanjaan infrastruktur.


Perbelanjaan Pengguna A.S Catat Pertumbuhan Pada Ogos, Inflasi Jadi Tumpuan Utama!

Perbelanjaan pengguna A.S catat peningkatan lebih banyak daripada yang dijangkakan pada bulan Ogos dan terdapat penuruna pada bulan Julai setelah disemak semula. Hal ini membawa indikasi bahawa ekonomi bertumbuh dengan perlahan pada suku ketiga kerana peningkatan jangkitan Covid-19 yang membendung permintaan untuk perkhidmatan.
Jabatan Perdagangan mengatakan pada hari Jumaat bahawa perbelanjaan pengguna, yang menyumbang lebih dari dua pertiga aktiviti ekonomi AS, melonjak 0.8% pada bulan Ogos, menghapuskan sebahagian penurunan penjualan kenderaan bermotor.
Data untuk bulan Julai disemak semula untuk menunjukkan perbelanjaan menurun 0.1% dan bukannya memperoleh 0.3% seperti yang dilaporkan sebelumnya. Bacaan bulan Ogos juga lebih tinggi daripada ramalan para pakar ekonomi yang mensasarkan peningkatan 0.6% pada bulan Ogos.
 Peningkatan perbelanjaann didorong oleh perbelanjaan kembali ke sekolah dan pembayaran kredit cukai anak dari pemerintah. Disisi lain, jangkitan penularan pandemik semakin menurun yang mendorong kepada peningkatan permintaan untuk perjalanan dan perkara lain.
Menurut ketua strategi global di JPMorgan Funds di New York, ‘momentum pengguna dijangka meningkat pada bulan-bulan akan datang dan ini akan mendorong ekonomi untuk terus pulih dan inflasi cenderung tinggi.
Inflasi mengekalkan aliran menaik pada bulan Ogos. Indeks harga perbelanjaan penggunaan peribadi (PCE), tidak termasuk komponen makanan dan tenaga yang tidak menentu dengan naik 0.3% setelah meningkat dengan margin yang sama pada bulan Julai.
Bank pusat A.S. mengatakan kemungkinan akan mula mengurangkan pembelian bon bulanannya pada bulan November dan meningkatkan kadar faedah dengan lebih cepat daripada yang dijangkakan.


Aussie dan Kiwi Masih Bertahan Dalam Sesi Dagangan Ini

Dollar Australia dan New Zealand didagang stabil berbanding matawang utama dari US pada Isnin. Sementara itu, sentimen terhadap matawang Greenback kekal rapuh selepas pengumuman Fed yang lalu. Data terbaru dari New Zealand juga melemahkan matawang kiwi.
AUD/USD berubah sedikit kepada 0.7625.
AUD/USD, 30 minit
Pasaran masih mencerna keputusan Fed yang meninggalkan kadar tidak berubah pada hari Rabu lepas. Bagaimanapun, Fed memberi isyarat bahawa kenaikan kadar boleh meningkat jika pasaran kerja bertambah baik.
 NZD/USD didagang stabil pada 0.7246.
NZD/USD, 30 minit
Statistik dari New Zealand berkata bahawa data imbangan dagangan meluas kepada NZ$1,265 juta pada Ogos.
US Dollar Index yang mengukur kekuatan Greenback kali terakhir dinilai pada 95.40.

Jepun Mula Tukar Strategi Untuk Bantu Ekonomi!


Harga Berubah Arah, GBP/USD Berisiko Jatuh Lebih Rendah

Selepas pengukuhan yang dipamerkan Pound Sterling pada dagangan minggu lalu susulan petunjuk oleh Gabenor bank pusat England tentang polisi monetari, pelabur seterusnya menyerap sentimen terbaru yang kembali menyaksikan penyusutan nilai mata wang Britain itu.
Kembali memberi tekanan terhadap Pound apabila pada Sabtu lalu Perdana Menteri UK Boris Johnson mengumumkan langkah sekatan perjalanan tambahan yang lebih ketat untuk membendung penularan jangkitan variasi baru Coronavirus.
UK akan menutup semua koridor perjalanan bermula hari ini dan sesiapa sahaja yang berkunjung ke negara itu perlu menyediakan keputusan ujian saringan Coronavirus yang negatif.
Berikutan itu, mata wang Pound Sterling dijangka akan bergerak lemah setidak-tidaknya pada awal minggu ini.
Pada carta pasangan mata wang GBP/USD, corak penurunan harga telahpun dipamerkan pada penghujung minggu lalu di samping didorong oleh pengukuhan semula US dolar dalam pasaran ekoran sentimen yang dilihat berisiko.
Paras rintangan pada 1.37000 kekal menghalang lonjakan harga sebelum harga menjunam semula dan memberi isyarat awal untuk perubahan trend bearish.
Menyambung dagangan pada permulaan minggu ini, harga bergerak di bawah paras 1.36000 namun masih perlahan di sesi Asia.
 Sesi Eropah dan New York dijangka akan lebih rancak dengan jangkaan penurunan lebih rendah harga bakal berlaku menuju ke paras tumpuan pada 1.35000.
Malah penurunan harga yang diteruskan berpotensi untuk mencecah sehingga ke paras sokongan 1.34000 pada minggu ini.
Namun jika berlaku kenaikan semula, harga bakal menguji paras 1.36000 sebagai zon SBR (support become resistance).
Kenaikan lebih tinggi berkemungkinan memberi isyarat trend bullish harga semula pada carta GBP/USD sebelum harga menguji semula paras resistance 1.37000 minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dagangan Euro Terbeban Oleh Keputusan ECB, US Dolar Raih Pengukuhan

Dolar Amerika diniagakan mengukuh berbanding euro susulan keputusan Bank Pusat Eropah (ECB) yang mengekalkan kadar faedah dan melancarkan kajian strategik secara menyeluruh terhadap dasarnya untuk menentukan sama ada sasaran inflasi semasa masih sesuai.
Dalam sidang media malam tadi, ECB memberitahu kajian itu akan diselesaikan sebelum akhir tahun 2020 yang akan merangkumi rumusan kuantitatif kestabilan harga, alat dasar kewangan, analisis ekonomi dan monetari serta amalan komunikasi.
Ia juga akan menilai kestabilan kewangan, pekerjaan dan kelestarian alam sekitar berdasarkan analisis menyeluruh serta fikiran terbuka yang bakal melibatkan semua pihak berkepentingan.
ECB juga akan meneliti mengenai kesan ekonomi akibat perubahan iklim dalam dasarnya. Ini menyebabkan matawang euro jatuh lebih rendah kerana krisis ini boleh mencetuskan penggunaan rangsangan monetari tambahan.
 Presiden Lagarde dalam ucapannya malam tadi masih berpandangan positif terhadap ekonomi dan berkata data-data yang dicatatkan setakat ini adalah sejajar dengan senario asas ECB untuk pertumbuhan sederhana yang berterusan.
Sementara itu, kebimbangan berterusan mengenai angka kes coronavirus yang dikesan di luar China menyebabkan pasaran kekal dalam mod risiko. US dolar antara matawang yang meraih manfaat daripada sentimen negatif terutamanya berbanding beberapa matawang utama manakala safe-haven yen pula kekal tinggi.
Matawang pound kekal kukuh berbanding US dolar dengan diniagakan mendatar pada sesi Asia hari ini disokong oleh jangkaan pemotongan kadar faedah yang semakin berkurang selepas penerbitan data pekerjaan UK yang menguat.
Pengukuhan data pekerjaan Australia yang diterbitkan pada Khamis telah memacu peningkatan dolar Aussie berbanding US dolar. Bagaimanapun, ekoran daripada sentimen semasa, ia kembali mendorong penurunan buat matawang itu.


Ini Respon Pasaran Minyak Mentah Terhadap Rancangan Sekatan Trump Terhadap Entiti Iran

Harga minyak mentah meningkat pada Jumaat selepas Presiden Donald Trump dikatakan telah bersedia untuk mengenakan sekatan terhadap beberapa entiti Iran, sekali gus menambah ketegangan geopolitik diantara kedua-dua negara.
Reuters melaporkan bahawa AS telah meletakkan sasaran terhadap lebih dari 12 entiti Iran berikutan ujian peluru berpandu balistik Tehran.
NYMEX mentah bagi penghantaran Mac naik 37 sen kepada $53.91 setong selepas menjunam kepada 34 sen setong.
 Dalam masa yang sama, Mentari Tenaga Russia, Alexander Novak mengatakan bahawa pengeluaran minyak mentah global telah dipotong sebanyak 1.4 juta tong sehari bulan lepas. Langkah ini merupakan sebahagian dari usaha OPEC dan beberapa pengeluar utama yang lain dalam mengurangkan jumlah bekalan logam hitam.
Novak juga berkata bahawa syarikat-syarikat Russia mungkin akan mengurangkan pengeluaran minyak lebih cepat dari jangkaan. Disamping itu, beliau turut menjangkakan bahawa pasaran akan kembali seimbang pada pertengahan tahun ini.
US Dollar Mula Mengambil Nafas Sederhana Dalam Sesi Asia


Harga Pengeluar US Naik Melebihi Jangkaan Pasaran

Harga pengeluar (PPI) U.S meningkat bagi bulan September berikutan harga tenaga (minyak, gas) yang menunjukkan peningkatan yang besar dalam tempoh melebihi 2 tahun.
Walaupun badai yang menimpa telah memberi kesan kepada data, namun terdapat indikasi bahawa harga pengeluar dan pasaran buruh semakin mengukuh. Hal ini, membolehkan Fed untuk meningkatkan kadar faedah sekali lagi pada bulan Disember.
Menurut Jabatan Buruh, Indeks harga pengeluar bagi permintaan terakhir meningkat sebanyak 0.4% pada bulan lepas berbanding kenaikan sebanyak 0.2% pada bulan Ogos. Harga jualan borong juga meningkat disebabkan peningkatan kos perkhidmatan. Dalam tempoh 12 bulan sehingga bulan September (data tahunan), PPI meningkat 2.6%. Peningkatan ini merupakan peningkatan tertinggi sejak Februari 2012 dan diikuti dengan peningkatan 2.4% pada bulan Ogos.
 Harga borong gasolin meningkat 10.5% pada bulan September selepas meningkat 9.5% pada bulan Ogos. Peningkatan ini merupakan peningkatan tertinggi sejak Mei 2015 dan mewakili 2/3 iaitu 0.7% peningkatan harga barangan. Menurut Jabatan Buruh, peningkatan harga minyak (energy prices) didorong oleh pengurangan kapasiti penapisan di sekitar Gulf Coast berikutan badai Harvey.
Berdasarkan laporan, badai Harvey dan Irma merosakkan beberapa kawasan di Florida, secara asas tidak memberi impak terhadap kaji selidik PPI. Badai tersebut yang melanda pada akhir bulan Ogos dan awal bulan September, telah menyebabkan ramai yang kehilangan pekerjaan.
Selain itu, badai tersebut juga telah mengurangkan perbelanjaan pengguna dan pengeluaran industri, pembuatan rumah dan jualan rumah.


Matawang Gergasi Seakan Kehilangan Tenaga Dalam Sesi Eropah

US Dollar didagang lebih rendah berbanding matawang utama yang lain pada Rabu menjelang penetapan kadar faedah oleh Fed yang dijadualkan akan berlangsung pada awal pagi ini.
US dollar Index yang mengukur kekuatan US Dollar berbanding matawang utama yang lain menjunam sebanyak 0.25 peratus kepada 101.37.
Selain jangkaan peningkatan kadar, mesyauarat tersebut juga dikatakan bakal menjadi tumpuan pelabur bagi mendaptkan petunjuk terkini terhadap jangkaan kenaikan kadar bagi sepanjang tahun ini.
Pegawai-pegawai Fed sebelum meletakkan tiga kali unjuran kenaikan pada tahun 2017. Namun begitu, pengukuhan momentum inflasi dan kekuatan pasaran pekerjaan juga berpotensi menaikkan unjuran sehingga empat kali.
 Berbanding matwang Yen, US Dollar didagang menjunam dengan USD/JPY menurun sehingga 0.07 peratus kepada 114.67.
USD/JPY, 30 minit
Bank of japan telah memulakan mesyuarat dasar dua hari lalu dan dijangka akan mengakhiri mesyuarat tersebut dengan mengekalkan dasar kewangahn sedia ada.
Selain itu, Euro didagang lebih tinggi dengan EUR/USD meningkat sebanyak 0.24 peratus sementara pelabur terus memantau perkembangan politik di Eropah.
Ada Sesuatu Yang Ganjil Berlaku di AS Sehingga Individu Yang Memfailkan Cukai Turun Mendadak!


Harga Minyak Menyusut, Apakah Pelabur Masih Optimis Dengan Kestabilan Pasaran Minyak?

Harga minyak jatuh pada hari Isnin, membuat pembetulan harga selepas meningkat sebanyak 20% pada suku tahun ketiga yang berakhir Jumaat lalu. Kejatuhan harga ini juga disebabkan oleh peningkatkan hasil pengeluaran OPEC bagi bulan September berdasarkan laporan kajian Reuters.
Minyak West Texas Intermediate (WTI) susut 15 sen atau 0.29% kepada $51.52 setong pada jam 2.30 petang. Pasaran hadapan minyak Brent bagi bulan Disember pula susut 24 sen atau 0.42% kepada $56.55 setong. Minyak brent menutup suku tahun ketiga pada Jumaat lalu dengan peningkatkan sebanyak 20%, kenaikan tertinggi untuk bacaan suku tahun ketiga sejak tahun 2004.
Antara faktor yang menyokong peningkatan harga minyak adalah jangkaan permintaan yang semakin meningkat daripada kilang penapisan di US selepas banyak operasi terpaksa ditutup akibat taufan Harvey. Namun, pengeluaran yang turut melonjak akan memberi tekanan kepada harga yang semakin tinggi.
 Dalam nota kajian Barclays menyatakan, “Pengeluaran minyak US dijangka menyusut pada Ogos dan September disebabkan oleh penutupan sebahagian operasi akibat taufan, tetapi akan naik semula pada suku tahun keempat”.
Sentimen pasaran minyak pada hari ini sedikit lemah berikutan bimbang dengan pengeluaran minyak oleh OPEC yang meningkat pada bulan September lalu sebanyak 50,000 tong sehari (bdp). Selain itu peningkatan eksport daripada Iraq dan juga pengeluaran yang semakin banyak di Libya turut menghalang harga minyak untuk naik di awal sesi dagangan eropah hari ini.
Syarikat tenaga US, Baker Hughes telah menambahkan bilangan operasi galian minyak mingguan untuk kali pertama sejak 14-bulan lalu. Enam pelantar ditambah bagi minggu yang berakhir pada 29 September, menjadikan jumlah penggalian kepada 750.


Analisis GOLD – Harga Emas Semakin Menyusur Lebih Rendah

Dagangan emas kekal berada dalam tekanan dipengaruhi oleh pergerakan US dolar yang kembali paparkan corak harga yang lebih positif sehingga dagangan sesi New York semalam.
Data yang diterbitkan pada sesi New York semalam menunjukkan bacaan keyakinan pengguna Amerika Syarikat (AS) dilihat jatuh pada bulan Jun kepada 98.7, bacaan paras terendah sejak Februari 2021.
Ini semakin menambahkan lagi kegelisahan para pelabur untuk kesihatan ekonomi terbesar di dunia itu di tengah-tengah peningkatan kebimbangan mengenai inflasi yang diramalkan akan terus meningkat.
Walaupun didagangkan merosot, namun penganalisis tidak menolak jangkaan untuk emas kembali melonjak semula apabila pelabur mula memilih emas sebagai aset safe-haven semula dalam sentimen pasaran yang berisiko.
Menilai pergerakan pada carta harga XAU/USD yang mengukur nilai emas berbanding US dolar, harga dilihat telah menyambung penurunan semula di sesi Eropah semalam setelah membuat kenaikan pada sesi sebelumnya yang hampir mencapai paras 1830.00 semula.
Paras harga 1830.00 tersebut kini menjadi rintangan buat harga, dan harga yang turut gagal melepasi halangan Moving Average 50 (MA50) pada rangka masa 1 jam di carta XAU/USD memberi petunjuk untuk pergerakan bearish buat emas.
Selepas berlegar di paras terendah pada sesi New York semalam di sekitar 1818.00, harga menyambung lagi penurunan pada dagangan hari ini (Rabu) menuju ke zon tumpuan 1810.00.
 Sekiranya harga meneruskan penurunan lebih rendah, harga bakal menuju ke paras 1800.00 pula untuk menguji zon support utama buat dagangan emas sekaligus mencatatkan paras terendah terbaru 6 minggu.
Namun, jika penurunan tersebut gagal diteruskan, kenaikan harga emas berkemungkinan boleh berlaku semula untuk harga kembali menguji rintangan pada 1830.00 dan halangan MA50.
Kenaikan lebih tinggi seterusnya bakal menampilkan isyarat bullish untuk mendorong harga meningkat pula ke zon ketinggian sekitar 1850.00 yang turut menjadi tumpuan pada dagangan sebelum ini.
Kenaikan lanjut emas dilihat bakal menguji  zon tumpuan pada rintangan 1870.00 untuk catatkan paras ketinggian terbaru 2 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi Eropah Cetuskan Kegelisahan Terhadap Pasaran Dunia

Awal pembukaan sesi dagangan Eropah untuk hari terakhir dagangan minggu ini menyaksikan dagangan dolar Euro terus mengalami kejatuhan nilai berikutan data ekonomi zon Eropah yang kurang memberangsangkan.
Bacaan data jualan runcit di Jerman merekodkan penurunan jauh lebih rendah berbanding jangkaan pasaran. Kadar jualan runcit untuk Julai turun kepada -2.2% berbanding jangkaan penurunan -1.0% oleh pasaran dan jauh lebih rendah berbanding bacaan kenaikan pada 3.0% pada Jun lalu.
Data yang mengukur perubahan kadar jualan dalam sektor peruncitan ini menunjukkan prestasi jualan yang lemah untuk ekonomi Jerman sebagai ekonomi terbesar di zon Eropah.
Kelihatan dagangan dolar Euro berbanding dolar AS pada carta harga EUR/USD, meneruskan penurunan untuk hari kelima berturut-turut menuju ke sekitar paras terendah dagangan bulanan.
 Sementara dagangan Pound Sterling Britain kekal dibelenggu ketidaktentuan isu Brexit selepas Perdana Menteri UK Johnson mengusulkan penangguhan parlimen sehingga lima minggu dan membantutkan rancangan pihak pembangkang untuk merencanakan pelan menghalang Brexit tanpa perjanjian (no-deal).
Melihat dari sudut ekonomi pula, petunjuk sentimen ekonomi (ESI) oleh Suruhanjaya Eropah, yang mengukur kesihatan ekonomi Britain telah menunjukkan ekonomi sedang merosot ke paras terlemah sejak 7 tahun lalu ekoran terkesan oleh krisis Brexit.
Bacaan menunjukkan penurunan 92.5 mata daripada 94.3 pada Julai, iaitu paras terendah direkodkan sejak September 2012.
Secara keseluruhan, ESI memberi isyarat bahawa ekonomi Britain bakal bergelut untuk kembali stabil semula daripada fasa penguncupan pada suku kedua, setelah penguncupan pertama kali dahulu berlaku pada tahun 2012.


Analisis GOLD – Harga Emas Dah Kembali Melonjak Semula

Dagangan emas pada Rabu lebih paparkan pergerakan mendatar selepas melonjak di awal sesi New York semalam selepas reaksi pasaran membuatkan nilai US dolar susut.
Pada sesi sebelumnya semalam, harga emas dilihat susut menyambung penurunan sejak Jumaat lalu, namun harga kembali melonjak semula untuk isyarat trend bullish semula.
Pada carta harga XAU/USD yang mengukur nilai emas berbanding US dolar menyaksikan harga yang susut ke paras sekitar 1724.00 kemudiannya melonjak melepasi paras rintangan 1745.00.
Harga juga telah melepasi halangan Moving Average 50 (MA50) pada rangka masa 1 jam pergerakan harga untuk isyarat trend bullish, namun pergerakan harga perlahan di sekitar 1745.00 tersebut sejak penghujung sesi New York semalam.
Jika kenaikan harga emas berjaya diteruskan, paras ketinggian minggu lalu sekitar 1757.00 dan 1765.00 dilihat sebagai zon SBR (support become resistance) yang akan diuji harga.
 Kenaikan harga lebih tinggi yang melepasi zon tersebut bakal menuju semula ke paras tumpuan 1800.00.
Sekiranya harga kemabli membuat penurunan, paras sokongan harga dilihat berada di paras 1720.00 pada zon RBS (resistance become support) sebelum ini.
Penurunan lebih rendah bakal menuju semula ke zon support yang dicecah bulan Mac pada julat harga 1700.00 hingga 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang Kiwi terkuat di belakang Yen!

Matawang kedua yang terkuat pada minggu lepas selepas Yen adalah New Zealand Dollar.
Kebanyakan laporan ekonomi New Zealand melemah dengan keseimbangan yang berkurangan, eksport tidak memberangsangkan, keyakinan bisnes menurun dan pertumbuhan aktivitang yang perlahan dilaporkan oleh ANZ.
NZD/USD 1jam
 Berita yang bagus hanyalah permit bangunan yang rebound dengan lebih kuat berbanding bulan lalu.
NZD menguat dilihat akibat yield.
RBNZ dikatakan akan memotong interest rate namun mesyuarat tersebut bukanlah dalam waktu terdekat jadi ini akan menarik pelabur ke New Zealand buat sementara.
Jumlah pekerjaan akan dikeluarkan pada minggu akan datang dan keadaan pasaran buruh dilihat lebih baik menurut PMI.


USD Meroket Tinggi Menjelang NFP, Selamat Ke Nak Trade?

US dolar terus mengorak langkah lebih tinggi ketika pasaran semakin hampir dengan penerbitan data pekerjaan NFP Amerika Syarikat.
Pada sesi Eropah, dolar greenback membenam pesaing utamanya yang lain lebih rendah, sekali gus membawanya kembali menghampiri paras tertinggi satu bulan pada sekitar harga 94.45.
Matawang gergasi itu sebelum ini telah mendapat sokongan daripada keputusan Federal Reserve (Fed) untuk mengurangkan pembelian aset bulanannya, selain turut didukung oleh kelemahan beberapa matawang utama.
Bagaimanapun, pelabur tetap berhati-hati memandangkan laporan pekerjaan NFP akan diterbitkan pada sesi New York dan terdapat risiko pengambilan untung menjelang dagangan hujung minggu.
 Selain itu, matawang euro pula terus melemah ke paras terendah satu bulan berbanding US dolar yang kukuh.
Sementara itu, matawang pound melanjutkan penurunan ke paras terendah satu bulan berbanding US dolar selepas dikecewakan oleh keputusan Bank Pusat England (BOE) yang mengekalkan kadar faedah tidak berubah dalam mesyuarat polisi terbarunya.
Gabenor BOE Andrew Bailey dalam kenyataan terbarunya mengatakan bahawa mereka tidak berjanji untuk menaikkan kadar faedah pada bulan November, memberi indikasi bahawa jangkaan kenaikan sebelum ini hanyalah spekulasi pasaran sahaja.
Matawang pound turut mendapat tekanan daripada ketegangan yang meningkat antara UK dan Kesatuan Eropah (EU) dalam isu pasca-Brexit.
Terdapat jangkaan yang semakin meningkat bahawa UK akan menggunakan perlindungan Artikel 16, yang memungkinkan kedua-dua pihak menangguhkan perjanjian tersebut jika ia menimbulkan kesan negatif.


Dahsyat Penangan Inflasi Sampai 200 Pips GBP/USD Lompat

US dolar ketara menjunam selepas terbitan data inflasi Amerika Syarikat (AS) pada dagangan sesi New York semalam kembali membuka ruang semula untuk peningkatan mata wang utama yang lain termasuklah Pound.
Indeks harga pengguna AS pada bulan Julai menguncup lebih rendah berbanding jangkaan dengan bacaan tahunan menunjukkan penurunan kepada 8.5% lebih rendah daripada 9.1% bagi bulan Jun untuk rekod tertinggi 40 tahun. Data ini juga adalah lebih rendah berbanding paras inflasi untuk bulan Mei dan Jun lalu.
Petunjuk penurunan inflasi AS menunjukkan keberkesanan langkah pengetatan dasar oleh Federal Reserve (Fed) dan meningkatkan jangkaan untuk Fed meneruskan kenaikan 75 mata asas pada mesyuarat FOMC September, namun terdapat juga pandangan Fed akan memperlahankan kenaikan kadar faedah.
Tumpuan seterusnya akan terarah pula pada data indeks harga pengeluar (PPI) AS yang bakal diterbitkan pada sesi New York malam ini dengan jangkaan penurunan pada bacaan data terbaru.
Dan pada penghujung minggu pula, barulah pelabur memberi perhatian untuk terbitan data keluaran dalam negara kasar UK untuk menilai pertumbuhan ekonomi United Kingdom (UK) yang bakal mempengaruhi pergerakan Pound pada sesi-sesi akhir dagangan minggu ini.

Mengukur nilai pergerakan harga pada carta GBP/USD, harga dilihat telah mempamerkan pergerakan drastik semalam selepas reaksi pasaran terhadap terbitan data inflasi AS tersebut.
Harga dilihat telah berjaya membuat lonjakan 200 pips dan menembusi paras halangan tumpuan pada 1.22000 sehingga mencapai paras ketinggian sekitar 1.22750.
 Namun selepas lonjakan harga tersebut berlaku, harga kembali menyusut bagi untuk menutup dagangan lebih rendah semula menuju ke zon 1.22000 dan harga kekal berlegar di sekitar tersebut bersambung sehingga ke dagangan sesi Asia pagi ini (Khamis).
Sekiranya kenaikan harga tersebut berjaya diteruskan, harga dilihat akan melonjak dari zon 1.22000 dengan sasaran untuk menuju pula zon rintangan tumpuan pada 1.23000 selepas mengatasi paras ketinggian yang dicapai semalam.
Kenaikan harga yang berjaya melepasi rintangan tersebut pula dilihat bakal menguji paras tumpuan seterusnya pada ketinggian 1.24000 untuk catatkan paras ketinggian terbaru 8 minggu.
Namun jika penurunan harga dipaparkan pada dagangan hari ini, harga bakal dijangka untuk susut menuju ke paras 1.21000 semula dan menguji paras sokongan Moving Average 50 (MA50) untuk pelabur menilai isyarat perubahan trend bagi pergerakan harga selanjutnya.
Penurunan yang lebih rendah diteruskan akan mensasarkan ke paras 1.20000 yang menjadi zon tumpuan buat harga dimana turut diuji pada terjunan harga penghujung minggu lalu, namun harga masih belum berjaya tembusinya untuk ke paras lebih rendah.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas Menjunam 100 Pips, Pelabur Masih Melihat AUD/USD Akan Terus Turun

Pelabur melihat sentimen pasaran kembali berisiko berikutan kejatuhan pasaran Wall Street 3 hari berturut-turut dengan penjualan saham-saham teknologi yang ketara.
Hal ini telah mendorong peningkatan bagi dagangan safe-haven sementara matawang berpulangan tinggi seperti dolar Australia dan New Zealand merosot.
Dolar Aussie pamerkan penurunan ketara berbanding US dolar semalam pada carta pasangan AUD/USD selepas harga bergerak mendatar pada awal minggu.
Turut menambah tekanan buat dolar Aussie apabial terdapat jangkaan untuk hubungan antara Australia dan China akan kembali tegang semula.
Harga dilihat cuba membuat kenaikan di awal sesi Eropah semalam, namun kembali menjunam semula selepas menguji paras 0.73000.
Penurunan kembali semula ke bawah paras halangan Moving Average 50 (MA50) pada rangka masa 1 jam pergerakan harga dengan penurunan diteruskan di sesi New York.
 Setelah mencecah paras sekitar 0.72150, harga membuat sedikit kenaikan namun hanya menguji paras 0.72400 di zon SBR (support become resistace) sebelum menyambung penurunan semula sehingga ke sesi Asia pagi ini.
Sesi Asia memperlihatkan pergerakan menaik harga, namun pelabur melihat situasi tersebut sekadar pembetulan harga (correction), dan dijangka akan meneruskan lagi penurunan susulan data ekonomi China yang diterbitkan pagi ini juga turut mencatatkan penurunan dan bakal memberi kesan terhadap dolar Aussie.
Dengan sentimen pasaran kekal berisiko, penurunan harga dijangka menuju zon support dalam julat sekitar 0.71800-0.71500.
Namun jika harga kembali membuat kenaikan semula, halangan dinamik MA50 akan diuji sebelum harga menuju semula ke zon SBR 0.73000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sebab USD, Harga Minyak Kena Tempias

Harga minyak menurun pada hari Khamis, terkesan dengan pengukuhan matawang US dolar selepas Federal Reserve (Fed) AS memberi isyarat mengenai kemungkinan kenaikan kadar faedah yang lebih cepat daripada dijangkakan.
Niaga hadapan minyak mentah WTI Amerika Syarikat kembali susut di bawah paras harga $72 setong, dengan didagangkan di sekitar harga $71.76 setong selepas menyentuh tahap tertinggi sejak Oktober 2018.
Sementara dagangan minyak mentah Brent pula merosot pada $73.98 setong, setelah mencapai paras tertinggi sejak April 2019 pada Rabu.
 Kenyataan optimis daripada Pengerusi Fed, Jerome Powell mengenai jangkaan kenaikan kadar faedah pada akhir tahun 2023, telah mendorong lonjakan dolar greenback dan menyebabkan harga minyak mahal bagi pemegang matawang utama lain.
Bagaimanapun, penurunan yang dicatatkan harga minyak terbatas, memandangkan ia turut disokong oleh prospek terhadap permintaan yang semakin meningkat susulan gambaran pemulihan ekonomi oleh Fed yang lebih cepat daripada dijangkakan.
Selain itu, bacaan data daripada Pentadbiran Maklumat Tenaga AS (EIA) yang melaporkan kejatuhan ketara dalam inventori minyak AS juga telah menyokong harga daripada jatuh lebih rendah.
Bekalan minyak mentah AS dilaporkan menurun sebanyak 7.35 juta tong pada minggu lalu, sekali gus mencatatkan penurunan kali keempat berturut-turut dan terbesar sejak minggu terakhir pada bulan April.


Ulasan News Besar Bank of Japan, Yen Jatuh Semula Selepas Kuroda Menegaskan Komitmen Bank Pusat

Matawang Yen membuat sedikit kenaikan pada pukul 11 pagi Selasa selepas Bank of Japan (BoJ) mengekalkan polisi seperti yang dijangka. Kenaikan Yen pada mulanya disebabkan pandangan sesetengah pelabur yang melihat BoJ kurang pesimis terhadap inflasi di masa hadapan.
US dolar pula pulih dari kejatuhan awal pada Isnin apabila Senat AS mencapai kata sepakat untuk menamatkan ‘government shutdown’ sekitar awal pagi Selasa.
Selepas pengukuhan Yen pagi tadi, kini ia melemah semula semasa sidang media Gabenor Kuroda pukul 2 petang tadi. USD/JPY membuat kenaikan hampir 50 pip dan kini cuba mencapai paras tertinggi Isnin.
Walaupun Yen pada mulanya mengukuh, namun jika dilihat secara keseluruhan BoJ kekal neutral dengan tiada sebarang komen yang lebih hawkish.
Bank pusat pada pukul 11 pagi tadi mengatakan risiko terhadap harga masih lagi cenderung ke bawah walaupun bank pusat mengubah penilaian terhadap ‘jangkaan inflasi’ daripada ‘lemah’ kepada ‘mendatar’.
Tidak banyak perubahan yang signifikan dalam pengumuman BoJ hari ini yang menunjukkan perubahan pendirian mereka. Pergerakan harga awal tadi hanya sementara dan Yen kemudiannya membuat ‘pullback‘.
 Sidang media Gabenor Kuroda
Dalam sidang media sebentar tadi, pasaran menyaksikan kenaikan semula USD/JPY hasil daripada kelemahan Yen. Yen melemah semula disebabkan komitmen bank pusat untuk mencapai sasaran inflasi 2%.
Kuroda melihat risiko terhadap harga secara keseluruhan dan menegaskan akan mengubah polisi seperti yang diperlukan bagi mengekalkan momentum ke arah sasaran inflasi 2%.
Kuroda juga menegaskan perlunya mengekalkan pelonggaran monetari yang besar ini walaupun ekonomi sedang berkembang.
Buat masa ini, Kuroda menyatakan tiada keperluan untuk mengubah sasaran keluk-hasil bon walaupun ‘jangkaan inflasi’ kini telah meningkat.
Secara keseluruhan, tidak banyak perubahan daripada retorik yang disampaikan oleh bank pusat mahupun Kuroda sendiri yang dapat mengubah jangkaan pasaran terhadap perubahan polisi di masa akan datang. Oleh sebab itu, selepas sidang media Yen dilihat melemah semula apabila Kuroda menegaskan komitmen BoJ untuk mencapai sasaran inflasi 2%.


Aktiviti Pembuatan di China Meningkat ke Paras Tertinggi

Ekonomi China berkembang dalam kadar terpantas pada November dengan aktiviti pembuatan mencapai paras tertinggi sejak beberapa tahun lepas dan pertumbuhan dalam perkhidmatan menunjukkan pengukuhan yang berterusan.
Indeks Purchasing Managers (PMI) atau panggilan rasminya Beijing’s official manufacturing purchasing managers’ index, meningkat kepada 51.7 pada November berbanding bacaan pada bulan sebelum iaitu 51.2. Bacaan pada bulan ini merupakan rekod tertinggi sejak pertengahan 2014.
Data ini dikeluarkan setiap bulan pada hari pertama bulan tersebut berakhir.
Data pembuatan PMI ini mengira keadaan terkini perniagaan di syarikat-syarikat besar dan syarikat milik kerajaan. Manakala data Caixin PMI yang turut dikeluarkan hari ini pula mengira indeks keadaan perniagaan dalam sektor kecil dan sederhana (SME).
 Manakala data yang dikeluarkan oleh kerajaan iaitu indeks bukan pembuatan berada di paras 54.7 pada November yang meningkat dari 54.0 bulan lepas.
Bacaan PMI di atas 50 menunjukkan pengembangan dalam aktiviti ekonomi China. Sektor pembuatan China berada dalam keadaan pertumbuhan positif sejak empat bulan lepas.
Eknomi kedua terbesar dunia ini telah meningkat tahun ini yang berkembang pada kadar sederhana sebanyak 6.7% dalam tiga suku tahunan terakhir. Walaubagaimanapun, penganalisis memberi amaran bahawa pertumbuhan baru-baru ini berasal dari industry tradisional berkaitan penggunaan elektrik, rel-kargo, dan pinjaman bank. Hal ini disebabkan, usaha Beijing yang menumpukan kepada transisi negara berasaskan perkhidmatan dan penggunaan.
Sejak data ini dikeluarkan pukul 9.00 pagi tadi. Aussie Dolar menguat berbanding US dolar dari paras 0.7389 kepada paras tertinggi hari ini di 0.7420. Australia merupakan negara yang akan terkesan daripada aktiviti pembuatan atau perkilangan China kerana hubungan perdagangan yang agak tinggi antara kedua-dua negara ini. Australia merupakan pengeksport terbesar kuprum (Copper) ke China.


Dolar Mengukuh Berbanding Yen Pada Sesi Asia, Pengumuman Pemotongan Cukai US Fokus Hari Ini

Dolar mengkuh berbanding yen pada hari tanpa sebarang data ekonomi penting di sesi Asia, serta fokus pasaran tertumpu kepada pengumuman pelan pemotongan cukai US malam ini.
Pasangan matawang USD/JPY meningkat 0.14% kepada 112.41, manakala AUD/USD jatuh 0.10% kepada 0.7878 pada jam 11.25 pagi.
Sterling masih lemah berikutan keputusan rundingan Brexit keempat yang tidak memuaskan, dengan GBP/USD susut 0.15% kepada 1.3439. Dan ketidaktentuan politik di Jerman turut melemahkan Euro dengan EUR/USD turun 0.03% kepada 1.1789
Indeks US dolar yang mengukur kekuatan greenback berbanding enam matawang lain naik 0.06% kepada 92.87
 Semalam dolar secara keseluruhannya mengukuh berbanding matawang utama, berikutan pasaran yakin Yellen akan mengeluarkan kenyataan yang hawkish sekali gus mengukuhkan lagi jangkaan kenaikan kadar faedah sekali lagi tahun ini.
“Tidak wajar untuk kekalkan dasar monetari sehingga inflasi kembali ke paras 2 peratus”, jelas Yellen semalam.
Walau bagaimanapun, kenyataan Yellen ini tidak menyakinkan pasaran adakah beliau benar-benar menyokong kenaikan kadar sekali lagi tahun ini. Beliau turut mengutarakan kebimbangan terhadap pergerakan inflasi yang terlalu perlahan akan menyebabkan bank pusat terpaksa mengekalkan kadar faedah yang rendah lebih lama.
Greenback sedikit melemah berbanding matawang utama dengan nada Yellen yang kurang hawkish di akhir pasaran lalu. Walau bagaimanapun, dolar kekal di paras yang tinggi kerana pelabur masih optimis dengan pengkuhan dolar di masa hadapan ditambah pula dengan pengumuman pemotongan cukai oleh Trump malam ini dengan jangkaan dapat meransang pertumbuhan ekonomi Amerika lebih positif.


Matawang Yen Melonjak Naik Selepas Bank Pusat Menawarkan Jalan Keluar Daripada Polisi Sekarang

Matawang Yen mengukuh pada hari Jumaat selepas gabenor Bank of Japan (BoJ) tersebut mencadangkan pelan jalan keluar daripada pengamalan polisi monetari semasa jika sasaran bank pusat itu dapat dicapai.
Menurut Haruhiko Kuroda pada hari Jumaat, bank pusat akan mempertimbangkan jalan keluar daripada pelonggaran polisi monetari yang diamalkan sekarang jika sasaran inflasi dapat dicapai pada tahun 2019. Untuk rekod, bank pusat mensasarkan untuk mencapai sasaran inflasi 2%.
 Namun hal ini mendatangkan kesangsian oleh sebahagian pihak, antaranya badan penyelidikan Pantheon Macroeconomics. Menurut mereka, agak ironi apabila Kuroda membuat komentar tersebut selepas beliau mengatakan bahawa sasaran inflasi 2% pada tahun 2019 adalah tinggi. Beliau juga mengatakan bahawa pertumbuhan gaji harus mencapai kadar 3%.
Walaubagaimanapun, menurut pemerhatian kami, kadar tersebut adalah sukar untuk dicapai pada tahun 2019 kecuali terdapat perubahan data yang benar-benar kritikal.
Gabenor Kuroda juga tidak menjelaskan apakah yang dimaksudkan beliau berkenaan jalan keluar tersebut. Matawang yen mengukuh sebanyak 0.5% berbanding matawang US dolar kepada ¥105.71. Hasil bon-10 tahun kerjaan jepun naik 2 mata. Ucapan Kuroda pada hari ini adalah antara sebab yang menyokong kepada kenaikan matawang Yen selain daripada tindakan Trump pada Khamis.


Bersiap-Sedia Sebelum GBP/JPY Menjunam Lebih Dalam!

Sentimen pasaran terus dipulihkan dengan perkembangan pakej rangsangan ekonomi Amerika Syarikat (AS) selepas Presiden Donald Trump telah menandatangani pakej tersebut pada Isnin.
Meneruskan momentum positif tersebut, bantuan $600 kepada rakyat Amerika bakal meningkat kepada $2,000 setelah Dewan Perwakilan AS meluluskan cadangan tersebut.
Sebelum ini, persetujuan pakej ekonomi terbantut susulan Trump menyuarakan rasa tidak senang beliau kerana nilai bantuan $600 kepada rakyat sangat rendah dan menggesa untuk ditingkatkan lagi. Pada Isnin, beliau berubah fikiran dan menandatangani pakej tersebut.
Sentimen positif ini telah memberi kesan penyusutan pada mata wang safe-haven seperti US dolar dan juga Yen Jepun.
Sementara, tumpuan lain pasaran terarah pada perkembangan Brexit yang kembali memberikan kebimbangan pelabur walaupun pada minggu lalu dilaporkan persetujuan isu perikanan telah dicapai.
Walaupun Yen bergerak lemah pada minggu ini, tetapi dilihat lebih baik berbanding Pound Sterling yang mempamerkan prestasi tercorot di awal minggu.
Pada carta pasangan GBP/JPY juga melihatkan penurunan harga mula berlaku selepas lonjakan ketara pada minggu lalu.
 Pada Khamis lalu, dapat dilihat harga menguji paras rintangan pada 140.200 sebelum harga melonjak pada Jumaat mencapai paras ketinggian pada 141.200 sebelum susut semula.
Walaupun mencapai paras tertinggi terbaru 3 bulan, harga mula menunjukkan corak penurunan harga semula apabila penurunan pada dagangan semalam kembali bergerak di bawah paras halangan Moving Average 50 (MA50) pada rangka masa 1 jam harga.
Pada sesi Asia pagi ini (Selasa), harga yang memulakan dagangan sekitar 139.500 kembali pamerkan kenaikan namun pelabur kekal menjangkakan harga bakal menyambung penurunan semula jika gagal lepasi paras rintangan 140.200.
Penurunan harga bakal menguji zon RBS (resistance become support) di bawah paras 139.200 sebelum penurunan lebih rendah menguji pula paras sokongan sekitar 138.300.
Sekiranya harga berjaya melonjak lebih tinggi melepasi rintangan 140.200, paras ketinggian pada 141.200 yang dicapai pada Jumaat lalu akan diuji semula.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Tergelincir Di Awal Minggu, Susut Lebih Rendah Dari Minggu Lalu

US dolar sedikit kukuh pada pembukaan pasaran awal minggu ini di sesi Asia selepas memaparkan prestasi suram sepanjang minggu lalu.
Sebagai mata wang safe-haven, US dolar mula mengukuh susulan laporan di awal minggu berkenaan pelaksanaan langkah sekatan di Shanghai akibat kesan penularan coronavirus.
Justeru, pergerakan mata wang utama yang lain dalam pasaran kembali terbatas dengan pengukuhan awal US dolar di sesi Asia. Namun, adakah situasi tersebut akan berterusan hingga ke sesi-sesi berikutnya?

Pada carta harga pasangan mata wang EUR/USD, harga kembali bergerak susut di bawah paras 1.1000 semula pada penutupan dagangan minggu lalu.
Bergerak kembali di bawah paras halangan Moving Average 50 (MA50) pada rangka masa 1 jam memberi isyarat untuk perubahan trend bearish.
Penurunan harga berlaku pada awal sesi Asia pagi ini ke paras sekitar 1.0950 setakat jam 11 pagi waktu tempatan, telah mengatasi paras terendah minggu lalu.
Penurunan lanjut harga akan dijangkakan menuju ke paras sekitar 1.0900 untuk pergerakan pada trend bearish yang lebih jelas.
 Seterusnya, harga yang menyambung penurunan lebih rendah dilihat akan kembali menguji zon support utama pada 1.08000.
Sebaliknya jika berlaku lonjakan semula harga melepasi paras 1.1000 dan halangan MA50, pelabur menilai sebagai petunjuk untuk harga menyambung corak kenaikan sebelum ini.
Kenaikan harga dijangkakan untuk menuju zon rintangan pada 1.11300 yang diuji pada dagangan 2 minggu yang lalu namun masih belum ditembusi.
Mengatasi zon tersebut, kenaikan harga yang diteruskan bakal mensasarkan untuk menguji pula paras tumpuan pada 1.12000.
Pelabur akan meneliti beberapa data ekonomi tumpuan sepanjang minggu sebelum perhatian akan terarah kepada laporan pekerjaan NFP Amerika Syarikat yang bakal mempengaruhi pergerakan US dolar di penghujung minggu ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Mencanak, NZD/USD Rekod Paras Tertinggi Terbaru 20 Bulan!

Sesi Asia pada hari ini (Rabu) menyaksikan dolar New Zealand melonjak tinggi mengukuhkan nilainya susulan keputusan mesyuarat polisi bank pusat New Zealand.
Reserve Bank of New Zealand (RBNZ) masih mengekalkan kadar faedah di paras 0.25% setelah sebelum ini dikhabarkan kadar faedah negatif menjadi pertimbangan.
Menurut Gabenor Adrian Orr, kadar faedah akan kekal di paras terendah 0.25% tersebut sehingga tahun hadapan. Beliau juga menyatakan bahawa aktiviti ekonomi kekal bertahan berdepan krisis pandemik, lebih baik berbanding unjuran.
Di samping itu, RBNZ telah mengumumkan rangsangan tambahan baru (FLP) yang bernilai NZ$28 bilion yang akan bermula pada Disember ini.
Secara keseluruhannya, sentimen polisi bank pusat yang bernada hawkish ini telah menjadi faktor menyokong lonjakan dagangan Kiwi dalam pasaran.
Pada carta harga bagi pasangan mata wang NZD/USD, harga telah menunjukkan kenaikan melepasi paras 0.68300 selepas menguji paras sokongan Moving Average 50 (MA50) pada pergerakan 1 jam harga.
 Kenaikan yang dipamerkan telah mencecah paras ketinggian sekitar 0.69000 setakat jam 11.30 pagi (waktu Malaysia) dengan momentum yang masih kukuh.
Kenaikan ke paras ketinggian tersebut juga telah merekodkan paras tertinggi terbaru 20 bulan, iaitu sejak Mac 2019.
Kenaikan yang diteruskan dilihat akan menguji paras rintangan harga pada Mac 2019 iaitu pada 0.69300. Jangkaan kenaikan lebih tinggi akan menguji paras 0.70000 pula.
Namun jika harga kembali membuat penurunan berkemungkinan dengan pengukuhan semula US dolar yang menekan harga, zon RBS (resistance become support) pada 0.67000 akan menjadi paras sokongan yang diuji harga.
Lihat gambar carta pasangan mata wang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Penawaran Lesen Minyak dan Gas yang Baru Akan Mengubah Lanskap Minyak Mentah Britain?

Britain telah mengurangkan bayaran sewa sehingga 90% dalam tender terkini untuk lesen minyak dan gas di Laut Utara. Pengurangan itu dilancarkan pada Rabu sebagai usaha untuk menarik syarikat-syarikat ke dalam bidang itu.
Syarikat-syarikat kini boleh memohon lesen yang lebih murah dan fleksibel untuk mendapatkan akses terhadap 1,261 blok pada 26 Oktober. Ia kemudiannya diikuti dengan pengeluaran lesen oleh Lembaga Minyak dan Gas (OGA) pada masa akan datang.
Pemburuan medan minyak dan gas terbaru di bahagian Utara Laut British dijangka menurun ke tahap yang paling rendah dalam jangka masa 45 tahun pada tahun ini. Syarikat-syarikat tenaga telah menurunkan belanjawan penerokaan disebabkan oleh harga minyak yang rendah.
 Walaupun ia merupakan lembangan lama, Utara Laut Britain dianggarkan mempunyai berbilion-bilion tong untuk proses pengekstrakan. Kesemua ini menyumbang kira-kira 200 bilion pound kepada tabung kerajaan British.
Menurut lesen terkini yang dikeluarkan, ia menawarkan akses ke kawasan baru dalam wilayah Rockall Trough. Wilayah ini terletak di pertengahan Utara Sea High dan Timur Shetland. Bagaimanapun, ia tertakluk kepada impak kempen percubaan yang dibiayai kerajaan pada awal tahun ini.
“Kami menyedari bahawa keadaan pasaran pada masa ini amat sukar. Namun, kita perlu berkongsi matlamat yang sama demi menjadikan lembangan ini tempat yang menarik untuk diteroka,” kata Andy Samuel, Ketua Eksekutif OGA.
Kontrak Pengawalan Minyak dan Gas ini berubah melalui pengurangan bayaran lesen bagi sesetengah kes sehingga 90% bagi setiap kilometer persegi. Jadi, kontrak ini membolehkan peneroka lebih fleksibel dalam menjalankan kerja-kerja tertentu.


Bullish! USD/JPY Bolos Ke Paras Tertinggi Sejak 2017!

Mata wang safe-haven menjadi perhatian para pelabur dalam suasana pasaran yang berisiko dalam ketidaktentuan perkembangan perang antara Rusia dan Ukraine yang dilihat masih lagi belum memberi petunjuk untuk berakhir.
Pada minggu ini, US dolar dilihat lebih mendominasi ke atas Yen selepas kedua-dua mata wang tersebut saling mengukuh berbanding satu sama lain pada dagangan beberapa minggu kebelakangan ini.
Pada carta harga pasangan mata wang USD/JPY, harga telah menunjukkan corak kenaikan harga sejak awal minggu dengan pengukuhan US dolar mengatasi Yen.
US dolar juga mempunyai ruang untuk melanjutkan pengukuhan setelah data pertumbuhan GDP Jepun yang diterbitkan pada Rabu lalu mencatatkan penurunan pada angka bacaan selain data inflasi Amerika Syarikat (AS) kekal di paras tertinggi 40 tahun.
Justeru, harga pada carta USD/JPY hari ini (Jumaat) telah mencatatkan kenaikan ke paras tertinggi terbaru 5 tahun.
Pada awal minggu lalu, harga telah membuat kenaikan dari paras support 114.700 sehingga menuju zon rintangan 116.300 pada sesi New York semalam.
Zon ketinggian tersebut turut diuji ketika kenaikan harga pada dagangan awal Januari lalu dan juga diuji sekali lagi pada dagangan Februari, namun kekal harga tidak berjaya tembusinya.
 Namun, lain pula cerita pada hari ini apabila kenaikan harga berjaya dipacu lebih tinggi menembusi zon rintangan 116.300 tersebut dan setakat sesi Eropah, harga telah mencapai paras sekitar 116.700.
Walaupun penganalisis sedikit ragu untuk US dolar kekal mendominasi ke atas Yen, harga berkemungkinan akan meneruskan kenaikan selepas corak positif yang dipaparkan.
Sasaran kenaikan lebih tinggi adalah untuk menuju ketinggian pada 118.00 pula iaitu rintangan bagi kenaikan harga pada Disember 2016 lalu.
Manakala, untuk jangkaan penurunan harga pula, harga akan kembali semula ke paras 116.300 yang berjaya ditembusi itu sama ada paras tersebut akan menjadi sokongan terbaru buat harga, atau harga susut lebih rendah di bawahnya.
Penurunan lebih rendah akan kembali ke paras sekitar 115.500 sebelum menuju ke zon support 114.700 semula bagi pergerakan pada trend bearish.
Lihat gambar carta harga USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Nak Berjaya Dalam Forex Trading? Ini Kos Pertama Sekali Yang Anda Perlu Bayar!

Untuk menceburkan diri dalam bidang FOREX khususnya newbie, kita jangan terus deposit ke broker dan terus trade tanpa segan silu tekan buy atau sell, Ini bahaya.
“Eh jom trade Forex, Kawan aku dapat 1000usd sehari”
“Wow best nya 300USD dalam masa 3jam”
“Gila la kawan aku semua lautan biru”
Anda pun terus buka akaun dan deposit ke broker. Deposit besar pula tu.
Ini seolah olah anda pergi ke medan perang tanpa belajar seni bela diri, tanpa belajar menembak, tanpa mengetahui selok-belok tanpa belajar cara serang hendap menyorok dan lain-lain.
Ok, anda pasti tanya.. so apa aku kena buat?
Deposit duit untuk ilmu tak kiralah apa-apa pun..yang penting ilmu, ilmu, deposit wang ke buku-buku teknikal atau fundamental (asas). Untuk mula perang kita mesti tau secara teori selok belok perang dengan peluru cukup dengan stamina dan lain-lain.
 “Orang kata belajar fundamental ni susah”
“Teknikal ni pening lah macam matematik”
“Alamak fundamental semua dalam bahasa inggeris tak mau lah belajar”
Kalau kata susah memang susah, mindset kena bagi buka dulu. Kosongkan minda belajar dulu..
Tengok chart pening? mana nak buy mana nak sell macam metematik? tak pandai? Buku rahsia Jutawan Forex ada jawapan.
Tak pandai sangat bahasa inggeris untuk belajar fundamental tak boleh jadi alasan. Ingat “pelajar malas cari alasan, pelajar rajin cari jalan”. Website Moshed.com segala berita dan sentiment semasa dalam bahasa melayu dan kita juga ada buku analisis fundamental dalam bahasa melayu!
“Mahal lah buku”
“baik belanje awek lah”
“baik belajar di Youtube lah”.
Tak semua yang di ajar di youtube tu mudah, ada yang kita faham dan ada yang tak faham. Ya, lagi satu masa kita nak belajar di universiti ambik diploma atau degree untuk mendapatkan gaji RM1800 ke RM2200 sebulan, berapa pinjaman PTPTN atau kos untuk
belajar? Berapa tahun kita ambil masa untuk belajar? Masuk akal bukan?
Sekarang kita mahu untung SEHARI USD50, agak berapa modal atau kos pembelajarannya? Fikir-fikirkan.
Semoga anda semua berjaya dalam bidang ini!


News Impak Tinggi Tumpuan Pasaran Minggu Ini (25-29 Sept)

US dolar membuat kenaikan selepas keputusan The Fed mengekalkan kadar faedah di paras 1.25%. Namun bukan itu penyebab kepada kenaikan US dolar, tetapi lebih kepada potensi satu lagi kenaikan kadar faedah tahun ini di mana 11 dari ahli bank pusat menjangka kenaikan tersebut. Dalam unjuran bank pusat yang dibuat pada Jun, hanya 8 ahli bank pusat menjangka satu lagi kenaikan. Jika dibandingkan unjuran antara kedua-dua mesyuarat Jun dan September, ia menggambarkan keyakinan bank pusat dalam menaikkan kadar faedahnya sekali lagi tahun ini.
Minggu ini (25-29 Sept) pasaran perlu menumpukan kepada ucapan-ucapan ahli The Fed untuk menilai pendirian terkini tentang keputusan yang dibuat dalam mesyuarat FOMC minggu lalu. Dengan majoriti ahli melihat satu lagi kenaikan tahun ini, ia dijangka akan mengukuhkan US dolar.
Pasaran juga dijangka akan melihat gap terutamanya kepada pasangan matawang yang melibatkan NZD dan Euro berikutan kedua-dua negara New Zealand dan Jerman berhadapan dengan pilihanraya. Untuk New Zealand, parti kerajaan (National Party) telah memenangi pilihanraya dan terdapat potensi untuk NZD membuat gap ke atas.
Berikut adalah antara berita-berita yang perlu diberi perhatian sepanjang minggu (25-29 Sept).
1. Ucapan-ucapan Ahli The Fed
Penting untuk kita mendapatkan isyarat terkini daripada ahli-ahli The Fed yang akan berucap minggu ini. Antaranya ialah:
Fed Dudley (Isnin, 8.30 pm)
Fed Evans (Selasa, 00.40 am)
Fed Kashkari (Selasa, 6.30 am)
Fed Brainard (Selasa, 10.30 pm)
Fed Yellen (Rabu, 12.45 am)
Fed Brainard (Khamis, 2.00 am)
Fed Fischer (Khamis, 10.15 pm)
Fed Harker (Jumaat, 11.00 pm)
2. Data-data ekonomi Amerika Syarikat
Selepas keyakinan yang ditunjukkan oleh Fed dalam apa yang ditunjukkan minggu lalu dalam penetapan polisi. Pasaran akan tertumpu pula kepada data-data ekonomi yang berpotensi mempengaruhi keputusan tersebut.
 Data keyakinan pengguna, CB Consumer Confidence (Selasa, 10.00 pm)
Data Durable goods (Rabu, 8.30 pm)
Final GDP q/q, data pertumbuhan suku kedua (Khamis, 8.30 pm)
Core PCE, data perbelanjaan penggunaan peribadi (Jumaat, 8.30 pm)
3. News dan Data-data dari Zon Eropah
Ucapan presdien Draghi (Isnin, 9.00 pm)
German CPI, kadar inflasi y/y (Khamis)
CPI Euro-Zone, kadar inflasi y/y (Jumaat, 5.00 pm)
Ucapan presdien Draghi (Jumaat, 10.15 pm)
4. News dan Data-data dari UK
Ucapan gabenor Carney (Khamis, 4.15 pm)
Current account, data akaun semasa UK (Jumaat, 4.30 pm)
Ucapan ahli bank pusat Broadbent (Jumaat)
Ucapan gabenor Carney (Jumaat, 10.45 pm)
5. Penetapan polisi monetari RBNZ (Khamis, 4.00 am)
Bank pusat dijangka akan mengekalkan kadar faedah 1.75% sekali lagi kali ini. Pasaran dijangka akan menyatakan kebimbangan terhadap pengukuhan matawang NZD.
Beri tumpuan juga kepada berita-berita di bawah:
Ucapan gabenor Poloz (Rabu, 11.45 pm)
Ucapan RBA Dabelle (Khamis, 5.00 pm)
KOF economic barometer (Jumaat, 3.00 pm)
Pertumbuhan ekonomi Kanada (Jumaat, 8.30 pm)


EUR/USD Bertahan Dari Jatuh Lebih Rendah, Keputusan FOMC Jadi Penentu Arah

US dolar mengekalkan pengukuhan pada dagangan sesi New York Selasa semalam susulan data indeks harga pengeluar Amerika Syarikat (AS) diterbitkan dengan angka yang meningkat menepati ramalan untuk bulan Mei.
Turut memberi petunjuk risiko inflasi di AS semakin menambahkan lagi keyakinan pelabur untuk melihat Federal Reserve (Fed) meningkatkan kadar faedah lebih agresif pada mesyuarat FOMC awal pagi Khamis ini.
Jangkaan 50 mata asas kenaikan kadar faedah sebelum ini telah berubah kepada 75 mata asas selepas didorong oleh lonjakan data inflasi AS yang diterbitkan pada Jumaat lalu.
Meskipun kebanyakan mata wang utama dalam pasaran terus papar prestasi hambar, Euro walau bagaimanapun dilihat mula menyerap asakan tekanan pengukuhan US dolar yang disokong oleh komen hawkish oleh ahli mesyuarat bank pusat Eropah (ECB).
25 mata asas kenaikan kadar akan dijangkakan pada September, sebelum isyarat kenaikan lebih tinggi bakal berlaku pada Oktober dan Disember oleh ECB.

Pada carta harga pasangan mata wang EUR/USD, momentum penurunan harga dilihat mula perlahan apabila harga dilihat berlegar di atas paras sokongan terbaru pada 1.04000.
Berlaku kenaikan harga pada sesi Eropah semalam, namun setelah menguji paras halangan Moving Average 50 (MA50) pada rangka masa 1 jam di carta EUR/USD, harga susut semula bersambung pada dagangan sesi New York memberi isyarat bearish buat pergerakan harga.
 Masih lagi disokong oleh paras 1.04000, harga meningkat semula pada sesi Asia pagi ini (Rabu), menguji semula halangan MA50.
Keputusan mesyuarat FOMC bakal menjadi penentu arah pergerakan harga selanjutnya. Untuk sementara itu, pergerakan harga berkemungkinan akan lebih mendatar.
Sekiranya harga menyambung penurunan lebih rendah melepasi support 1.04000, harga bakal mencatatkan paras terendah terbaru 20 tahun dengan sasaran mencecah pada 1.03000.
Sebaliknya jika harga berjaya melonjak dari paras support 1.04000, melepasi rintangan pada 1.05000 akan menjadi isyarat untuk perubahan trend bullish.
Kenaikan yang diteruskan akan kembali mensasarkan kepada paras tumpuan sebelum ini sekitar 1.06000 atau lebih tinggi menuju pada 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Habislah BOE! Inflasi UK Buat Hal Lagi

Inflasi UK melonjak lebih kuat dari yang dijangkakan ke tahap tertinggi lebih 9 tahun pada bulan Ogos, sekali gus menambah tekanan kepada Bank of England (BOE) untuk mengubah dasar monetarinya.
Harga pengguna meningkat 3.2% tahun ke tahun pada bulan lalu, angka paling tinggi pernah dicatatkan sejak Mac 2012 selepas susut semula ke paras sasaran 2% bank pusat pada Julai, dan juga melebihi jangkaan untuk kenaikan 2.9%. Ini juga merupakan kenaikan terbesar sejak rekod bermula pada Januari 1997.
Laporan yang dikeluarkan Pejabat Statistik Negara (ONS) juga menunjukkan inflasi teras tidak termasuk harga makanan dan tenaga meningkat 3.1%, juga lebih baik dari ramalan pasaran untuk meningkat 2.9%.
 Angka-angka ini menambah bukti bahawa pembukaan semula langkah sekatan telah mendorong kepada kenaikan kos bahan mentah dan tenaga kerja, sekali gus membawa ancaman ekonomi akan ‘overheat’.
‘Overheated economy’ adalah ekonomi yang sedang berkembang pada kadar yang tidak mapan. Dua tanda utama ekonomi ‘overheat’ adalah kenaikan kadar inflasi dan kadar pengangguran yang berada di bawah tahap normal bagi ekonomi.
Kadar pengangguran UK menurun pada 4.6%, menurut data yang dikeluarkan pada Selasa. Namun, pengukuhan ini mungkin tidak bertahan kerana program subsidi pekerjaan oleh kerajaan akan ditamatkan pada akhir bulan ini.
Matawang pound kembali meningkat susulan bacaan data yang memberangsangkan ini, dengan didagangkan pada 1.38200 berbanding USD.


Trader AUD dan NZD Perlu Cakna Dengan Artikel Ini!

Dollar Australia dilaporkan stabil berbanding US Dollar harini ini manakala, NZD mengukuh walaupun keuntungan dijangka kekal berikutan kebimbangan terhadap sentimen pertumbuhan global.
AUD/USD juga menunjukkan perubahan kepada 0.7507.
Namun begitu, pelabur dilihat kekal berhati-hati sejurus selepas Tabung Kewangan Antarabangsa (IMF) menyemak semula unjuran pertumbuhan ekonomi global pada 2016 kepada 3.1% dari sebelumnya iaitu 3.2%. Bagaimanapun IMF menjangkakan peningkatan semula kepada 3.4% pada tahun 2017.
 Kesan Brexit jelas tidak mengganggu Amerika Syarikat walaupun pertubuhan ekonomi negara itu menurun dari 2.4% kepada 2.2%. Hal ini kerana pengurngan itu disebabkan kelemahan dalam keluaran dalam negara kasar (GDP) pada suku pertama.
Dalam masa yang sama, NZD/USD melonjak naik kepada 0.7507 sebanyak 0.14%
Mata wang komoditi kekal stabil bagaimanapun harga minyak dunia dilihat meningkat lebih tinggi sejurus selepas Institut Petroleum Amerika berkata stok simpanan minyak mentah merudum lebih dair jangkaan pada minggu lalu.
Sementara itu, Indeks US Dollar yang mengukur kekuatan Greenback melalui 6 mata wang utama berada pada nilai 97.11, iaitu paras tertinggi dalam tempoh 4 bulan.


Emas Semakin Menjadi Kegilaan Sesiapa Sahaja yang Ada di Bumi!

Suatu ‘kejutan’ dalam pasaran telah menyebabkan kebanyakan pelabur menambah bilangan emas ke dalam portfolio mereka, menurut Majlis Emas Dunia.
Walaupun pelabur mempunyai pilihan lain yang kurang berisiko seperti bon kerajaan, namun instrumen itu telah dimonopoli oleh dasar kewangan tidak konvensional.
Keuntungan bon semakin rendah disebabkan permintaan yang bertambah. Apabila permintaan meningkat, harga bon turut meningkat. Jadi, keuntungan yang diperoleh bakal berkurangan.
 Apa yang lebih menarik, harga emas telah melonjak 27% pada tahun ini, sekali gus mengatasi banyak komoditi lain termasuk S&P 500.
Pada Selasa lalu, lelongan Japenese 10-year bond merupakan yang paling lemah dalam tempoh 5 bulan sejak negara terbabit mengumumkan pakej rangsangan ekonomi.
Jadi, Majlis Emas Dunia yang menaja SPDR Gold Trust menafsirkan permintaan Bon Kerajaan Jepun yang rendah ini sebagai isyarat bahawa pelabur mula hilang keyakinan terhadap instrumen berkenaan. SPDR Gold Trust merupakan satu dana dagangan bursa terbesar di dunia yang didokong oleh emas. Penawaran bon hanya dilihat sebagai langkah ‘terdesak’ oleh bank-bank pusat untuk memulihkan kembali ekonomi global. Dalam situasi ini, pelabur lebih memilih emas untuk melindungi nilai portfolio mereka berbanding aset yang lain.
Baca pautan lain berkaitan dengan emas disini!